Promocija inicijative za obilježavanje Svjetskog dana izbora: 4. februar 2016.godine – Magazin Plus\nHome/Kultura/Promocija inicijative za obilježavanje Svjetskog dana izbora: 4. februar 2016.godine\nNa trećoj konferenciji Globalne izborne organizacije (Global Election Organization-GEO) održanoj u Siofoku u Mađarskoj, 2005. godine , izborni stručnjaci iz cijelog svijeta su poslali bitnu poruku o potrebi jačanja procesa demokratskog razvoja u cijelom svijetu.\nTom prilikom je prvi četvrtak u februaru, svake godine, predložen kao dan za obilježavanje Svjetskog dana izbora obzirom da je većina međunarodnih sporazuma na polju izbora potpisana na ili oko ovog datuma.\nU Bosni i Hercegovini ova manifestacija se obilježava od 2006.godine, a ove godine Centralna izborna komisija BiH, će u saradnji sa općinskim izbornim administracijama i drugim zainteresiranim akterima organizovati aktivnosti u okviru ”Mjeseca promocije slobodnih i demokratskih izbora”.\nJedna od značajnijih aktivnosti je Projekt:”Procjena mogućih tehničkih poboljšanja izbornog procesa u Bosni i Hercegovini, a u okviru prezentacije ”Upotreba naprednih tehnologija u izbornom procesu”, a koja obuhvata i inicijalnu primjenu elektronske olovke, u procesu glasanja i prebrojavanja glasova, kao i druge elektronske opreme koja se koristi u izbornom procesu.\nS ciljem zaštite integriteta izbornog procesa u cjelini, inicirani način u procesu glasanja i prebrojavanja glasova , a prema iskustvima izbornih sistema zemalja u kojima se primjenjuje, ukazuje na način poboljšanja brzine i tačnosti pri procesima prebrojavanja glasova.\nPrezentacija Projekta će se održati 09. februara 2016. godine u 10.00 sati, u Parlamentarnoj skupštini Bosne i Hercegovine.\nImajući u vidu osnovne postulate izbornog procesa zagarantovane Izbornim zakonom BiH i Evropske konvencije o ljudskim pravima u pogledu prava svakog građanina da bira i bude biran, u okviru slobodnih i demokratskih izbora, glavni cilj ove inicijative je promoviranje međunarodnih standarda za poštene i transparentne izbore i podizanje svijesti o važnosti izbora za demokratski proces među biračima, izbornoj administraciji, političkim strankama i drugim političkim subjektima kao i svim drugim učesnicima izbornog procesa.


SZO: Remdesivir nije efikasan za lečenje obolelih od Covid-19 | Ekspres.net\nLek remdesivir, koji proizvodi kompanija “Gilid”, ne preporučuje se za lečenje pacijenata koji su hospitalizovani zbog Covid-19, bez obzira na to koliko su bolesni, s obzirom da ne postoji evidencija da smanjuje mortalitet ili potrebu za mehaničkom ventilacijom, saopštio je panel Svetske zdravstvene organizacije.\nPanel SZO je saopštio da ne postoji evidencija da remdesivir poboljšava ishod bolesti u smislu da smanjuje mortalitet, potrebu za mehaničkom ventilacijom, vreme opravka i slično, prenosi Rojters.\nOsim toga, lek se daje intravenski, a trenutna evidencija ne opravdava njegovu upotrebu koja je komplikovana i skupa, navodi panel.\nPanel je saopštio da je preporuka zasnovana na podacima iz četiri randomizirana ispitivanja kojim je obuhvaćeno preko 7.000 pacijenata hospitalizovanih zbog kovid-19.\nPreporuka SZO nije obavezujuća i ima za cilj da lekarima pruži smernice u donošenja odluka u vezi sa lečenjem pacijenata zaraženih korona virusom.\nOne mogu da budu ažurirane kada se bude došlo do novih informacija.\nPreporuka panela još jedna je prepreka za upotrebu leka, koji je dobio međunarodnu pažnju kao potencijalno efikasna terapija za Covid-19 tokom leta, nakon što su rana ispitivanja delovala obećavajuće.\nOvo je jedan od lekova koji je korišćen za lečenje Donalda Trampa, a ranija ispitivanja su pokazala da skraćuje vreme oporavka.\nRemdesivir je jedan od dva leka koja trenutno imaju dozvolu za upotrebu prilikom lečenja pacijenata obolelih od kovid-19 u preko 50 zemalja, ali je veliko ispitivanje koje je prošlog meseca predvodila SZO pokazalo da ima malo ili gotovo nimalo efekta na mortalitet i dužinu boravka u bolnici.\n“Gilid” je doveo u pitanje rezultate ovog istraživanja.\nKompanija je saopštila da je lek priznat kao standardna terapija za lečenje pacijenata hospitalizovanih zbog kovid-19 u smernicama mnogobrojnih nacionalnih organizacija.\nPovezane vesti – Koliko koštaju briga i dilema\n“Razočarani smo što smernice SZO izgleda da ignorišu ovu evidenciju u vreme kada broj slučajeva dramatično raste širom sveta, a lekari se oslanjaju na remdesivir kao prvi i jedini odobreni antivirusni lek za pacijente obolele od kovid-19”, naveo je “Gilid”.\nPoslednje preporuke SZO usledile su nakon što su udržzenja lekara sa odeljenja intenzivne nege saopštila da lek ne treba da se koristi kod pacijenata obolelih od Covid-19 koji su smešteni u ove jedinice.\nRemdesivir – prvo sredstvo za lečenje Covida-19 SZO: Remdesvir i hidroksihlorokin nisu efikasni u lečenju SZO: Za sada nema spasonosne vakcine protiv koronavirusa SZO još uvek ne zna da li je koronavirus nastao prirodnim putem


otkriven spomenik hugu buliju beograd fss hugo buli pantelic vesic\nGrad Beograd i Fudbalski savez Srbije (FSS) tako su na dostojan način odali počast čoveku koji je pre 125 godina bio začetnik fudbalske igre u Srbiji i zauvek otrgli iz zaborava sećanje na rodonačelnika fudbala na ovim prostorima.\nSpomen-bistu svečano su otkrili vršilac dužnosti predsednika FS Marko Pantelić i zamenik gradonačelnika Beograda Goran Vesić u prisustvu velikog broja funkcionera FSS, FSB i predstavnika jevrejske zajednice Beograda.\n- Ako ne čuvamo sećanje na istoriju, na ljude koji su doneli mnogo toga lepog u naš grad i našu zemlju, onda nećemo imati budućnost. Na ovaj način ostajemo dosledni onome što smo radili kroz istoriju. Ovim gestom želimo da pokažemo da ćemo pamtiti sve one koji su u prošlosti dali doprinos fudbalu naše zemlje, a pogotovo čoveka kao što je Hugo Buli koji je u Beograd doneo prvu fudbalsku loptu, rekao je Pantelić.\nZamenik gradonačelnika Beograda Goran Vesić podsetio je da je Buli te davne 1896. osnovao Loptačku sekciju pri Beogradskom gimnastičkom društvu "Soko", a da se sa fudbalom "upoznao" dok je studirao u Berlinu i igrao za klub Germanija.\nVesić je naglasio da fudbal za ovih 125 godina u Beogradu, kao i u svetu, nije ostao samo sport, već je postao društveni fenomen:\n- Zahavlni smo svima koji su prethodnih 125 godina gradili beogradski fudbal. Došli smo dotle da imamo pobednika Kupa evropskih šampiona, da posedujemo velike klubove i bogatu tradiciju. Ovaj spomenik je znak da ne zaboravljamo one koji su mnogo toga učinili na početku, a to je ovaj čovek koji je ne samo doneo prvu fudbalsku loptu, već bio i trener, organizovao fudbal i čitav svoj život posvetio fudbalu, konstatovao je Vesić.\nPrva fudbalska utakmica u Beogradu odigrana je 19. maja, sedam dana nakon što je Buli fudbalsku loptu doneo u Beograd, kod Nebojša kule.\nLAĆA HOĆE DA ZAKOPAO RATNE SEKIRE SA CECOM Sin Marine Tucaković promenio ploču: "Neću više da se svađam"\nJeste li spremni za najatraktivnije takmičenje u regionu? Prijave za JAHORINA ULTRA TRAIL su otvorene - na najizazovnijim trkama mogu učestvovati SAMO NAJISKUSNIJI!


Zaev: Srbija je veliki prijatelj Makedonije - Svet - Dnevni list Danas\nPočetna » Svet » Zaev: Srbija je veliki prijatelj Makedonije\nZaev: Srbija je veliki prijatelj Makedonije\nDanas Online23.07.2017. 20:08\nPredsednik Vlade Makedonije Zoran Zaev rekao je u Sarajevu da je Srbija veliki prijatelj Makedonije i da se nada da će biti dodatno unapređeni dobri odnosi koji postoje između dve zemlje.\n„I predsednik Srbije i novi premijer i ministar inostranih poslova su prijatelji Makedonije i mi gledamo samo da to prijateljstvo unapredimo“, naglasio je Zaev na konferenciji za novinare u Sarajevu, prenosi Srna.\nZaev je istakao da od vlasti Srbije još nije stigao odgovor na zahtev makedonskih vlasti da se dozvoli makedonskoj delegaciji da godišnjicu najvećeg makedonskog praznika – Ilindena, obeleži u Prohoru Pčinjskom, na teritoriji Srbije.\n„Nadam se da ćemo dobiti odobrenje, ali ako ga i ne dobijemo nećemo se naljutiti“, naglasio je Zaev.\nZaev je za N1 izjavio da je sa predsednikom Srbije Aleksandrom Vučićem razjasnio sve nesuglasice i da su se dogovorili da će sarađivati.\n„Srbija nije imala neki uticaj ili loše namere prema Makedoniji. Svakako, bilo je komentara u predsedničkoj kampanji, pominjanja ‘makedonskog scenarija’, ali ja ne ulazim duboko u to“, rekao je Zaev, koji boravi u zvaničnoj poseti BIH.\nImali smo odličnu radnu večeru, lideri zapadnog Balkana, kada smo tadašnji premijer, a sadašnji predsednik Aleksandar Vučić i ja razjasnili sve te nesuglasice, mi smo pružili ruku i obećali da ćemo sarađivati, objasnio je Zaev.\n„Imali smo divan bilateralni susret sa novom premijerkom, gospođicom Anom Brnabić, koja je zaista otvorila neke lepe perspektive. Ja sam to potvrdio. Ovde su bili i ministri spoljnih poslova. Preuzeli smo obavezu da sledimo ono što žele naši građani. Naši građani žele saradnju. Mi smo bliski\nnarodi, zaista imamo odličnu perspektivu. Političari moraju da otvaraju takve perspektive, da ih unapređuju u korist građana i Makedonije i Srbije“, zaključio je Zaev.\nGeneralni sekretar NATO-a Jens Stoltenberg izjavio je da će ove sedmice pisano odgovoriti na ponudu koju je prošlog meseca poslala Rusija u vezi s sporazumom s NATO-om, te da su pripravni da sednu sa za sto i neće da rasporediti snage u Ukrajini, ali očekuju od Rusije "deeskalaciju" napetosti.\nKineski Global Times je objavio da je ova zemlja...


Novosti - Ekonomska Olimpijada BIH\nBosna i Hercegovina ove godine je po prvi put učestvovala na međunarodnoj “Ekonomskoj Olimpijadi”. Našu zemlju predstavljali su Ilma Hodžić, učenica trećeg razreda Srednjoškolskog centra „Vogošća“, Adin Gogić iz Mješovite srednje škola Kalesija, Nejla Bektić iz Prve bošnjačke gimnazije, Neila Vila, iz Ekonomske i ugostiteljsko-turističke škole Mostar te Lamija Ademović iz Prve bošnjačke gimnazije u Sarajevu. Nažalost, niti jedan takmičar iz Bosne i Hercegovine nije se uspio plasirati među 10 finalista Ekonomske olimpijade.\nRegionalni krug Ekonomske olimpijade 2022.\nPripreme takmičara za Regionalni (polufinalni) krug takmičenja Ekonomske olimpijade su počele. Pripreme traju od 25.4 do 25.5.\nDa podsjetimo, u polufinalni krug takmičenja plasiralo se 104 takmičara iz 33 škole. Glavna nagrada pobjedniku državnog takmičenja je puna stipendija na prestižnom univerzitetu Sarajevo School of Science and Technology - SSST u iznosu od 40.000 KM.\nKreirano: 18 April 2022\nBosna Bank International (BBI) je sa strateškim partnerom - Ministarstvom preivrede Kantona Sarajevo, na 11. po redu Sarajevo Business Forum okupila najutjecajnije poslovne i političke lidere iz regiona i svijeta, s ciljem povezivanja privatnih investitora i poslovnih ljudi iz cijelog svijeta s privrednicima i vlasnicima projekata u Bosni i Hercegovini. Glavna tema ovogodišnjeg Sarajevo Business Foruma bila je "Nearshoring - perspektiva za region".\nU ponedjeljak, 11. 04. 2022. godine održana je prva runda "Ekonomske olimpijade" u BiH.\nKreirano: 12 April 2022\n104 učenika nastavljaju takmičenje na Ekonomskoj olimpijadi\nNakon pripremnog perioda u kojem su prošli edukaciju, takmičari su pristupili prvoj rundi testiranja.\nUkupno je 441 učesnik učestvovao na takmičenju.\nEkonomska olimpijada i Mikrokreditna fondacija "LIDER" kreiraju finansijski pismenu generaciju u BiH\nZahvaljujemo se Mikrokreditnoj fondaciji Lider koja je finansijski podržala drugu po redu Ekonomsku olimpijadu i prepoznala projekt kao društvno koristan. Zajedno nastavljamo da inspirišemo promjene u obrazovnom sistemu i motiviramo mlade ljude u BiH.\nKreirano: 30 Mart 2022\nEkonomska olimpijada 2022. počinje\nDruga po redu "Ekonomska olimpijada" u BiH počinje realizaciju takmičenja.\nOtvorene prijave za učešće na "Ekonomskoj olimpijadi" 2022.\nPripreme za drugo po redu takmičenje "Ekonomska olimpijada" 2022. u BiH su počele.\nOve godine takmičenju "Ekonomska olimpijada" se kao partner projekta pridružuje prestižni univerzitet Sarajevo School of Science and Technology - SSST. Pobjedniku državnog takmičenja u Bosni i Hercegovini će ovaj prestižni univerzitet obezbjediti punu stipendiju u iznosu od 40.000 KM.\nKreirano: 09 Februar 2022


Vučić: Ponovo će pritisak zbog KiM biti samo na Beogradu - Izazov\nVučić: Ponovo će pritisak zbog KiM biti samo na Beogradu\nRadio-televizija Srbije\t 16. februara 2021. 22:00\nNa konstataciju da Srbija može pristupiti EU samo "zajedno sa susednom državom Kosovo", koju ne priznaje, i pitanje kada će se to promeniti, Vučić je odgovorio nemačkom listu da je to stvar različitog viđenja situacije i uslova Brisela.\n"Vi kažete da je to susedna država, mi ne. To je stvar viđenja i uslov EU. Mi to vidimo drugačije. Da, i moramo pronaći kompromis sa Prištinom i teško radimo na tome. Za vas je to nešto što je od 2008. završeno. Ali za nas je to, naravno, nije tako. Za Madrid, Atinu, Nikoziju, Bratislavu to, takođe, nije jasno, oni ne priznaju Prištinu", naveo je Vučić.\nUpitan kako može da izgleda taj kompromis, Vučić je rekao da je zabrinut, jer će, po onome što danas vidi, a posebno nakon stupanja na dužnost predsednika SAD Džozefa Bajdena, ponovo pritiskati samo Beograd.\n"Zašto možete sa Rusijom da razgovarate o ‘Severnom toku’, zašto možete da razgovarate sa Kinom o njihovim fabrikama i firmama? Zašto biste bili vi jedini koji imaju to pravo?", upitao je Vučić.\nO povlačenju Merkelove iz politike\nVučić je tokom intervjua izrazio želju da kaže nešto o kancelarki Merkel, pošto krajem nedelje odlazi iz politike.\n"Iskreno, mislim sve najbolje o njoj i želim to i sada da kažem. Ona nas je 2015.godine spasila, osigurala mir ovde. Nismo uvek istog stava, na primer, oko Kosova. Ali, ona ima uvek vremena da nas sasluša i dovoljno poštovanja prema našoj zemlji", rekao je Vučić.\n"Međutim, Seder i Lašet ne treba da budu uvređeni – ja bih uvek birao Angelu Merkel. Ona nije jednostavna osoba, ali je stvarno veoma volim", zaključio je Vučić.


8 MILIONA EVRA ULEĆE U ZVEZDU: Jedni Rusi ih izbacili, a dan kasnije s drugim Rusima potpisali jedan od najvažnijih ugovora! (FOTO)\nZvezda je potpisala novi ugovor sa Gaspromom, Foto: Fonet\nKompanija „Gasprom njeft“ je bila zajedno sa klubom u za njega najteža vremena i sada je sa nama, kada se u punom sjaju vraćamo na evropsku arenu\nObjavljeno: 22.02.2018. 16:17h\nCrvena zvezda je produžila ugovor o saradnji sa kompanijom „Gasprom njeft“. Ono što je najavio generalni direktor ruske kompanije Aleksandar Djukov prilikom svoje posete najtrofejnijem srpskom klubu u oktobru prošle godine, sada je realizovano.\nDan posle ispadanja od CSKA, Zvezda prodaje Boaćija!? Zvanična višemilionska ponuda stigla na Marakanu!\nNakon svečanog otvaranja kupole Hrama Svetog Save, na kojoj je izradu mozaika takođe finansirao ruski gigant, održan je sastanak rukovodstva Gasproma i Crvene zvezde, na kome je ozvaničen nastavak saradnje do 2020. godine!\nVisina ugovora je ostala ista (4.000.000 evra) što znači da će velikan sa stadiona "Rajko Mitić" u naredne dve sezone inkasirati 8.000.000 evropskih novčanica.\nUgovor su potpisali predsednik Upravnog odbora, generalni direktor JAD „Gasprom njeft“ Aleksandar Đukov i predsednik FK Crvena zvezda Svetozar Mijailović, u prisustvu generalnog direktora Naftne industrije Srbije Kirila Tjurdenjeva, generalnog direktora našeg kluba Zvezdana Terzića i ministra energetikeu Vladi Republike Srbije Aleksandra Antića.\n- Mi podržavamo klub već mnogo godina, a takođe aktivno doprinosimo vaspitanju mladih talenata za srpski fudbal. FK Crvena zvezda daje odlične sportske rezultate, kako u nacionalnom prvenstvu, tako i na evropskoj sceni. Sklapanje novog sporazuma je sasvim logičan nastavak naše saradnje sa klubom”, izjavio je predsednik Upravnog odbora, generalni direktor JAD „Gasprom njeft - Aleksandar Djukov\nPredsednik crveno-belih Svetozar Mijailović se zahvalio kompaniji „Gasprom njeft“ za poverenje koje ona nastavlja da ukazuje klubu.\nFK Crvena zvezdaGaspromUgovorSvetozar MijailovićAleksandar Djukov


Prijatelji u nevolji: Dva miliona evra pomoći Srbiji od Norveške! – Nadlanu.com\nPrijatelji u nevolji: Dva miliona evra pomoći Srbiji od Norveške!\nObjavljeno 19. maja 2014. / 21:31:07\nNa prijemu povodom obeležavanja 200 godina od usvajanja norveškog Ustava, Kamsvag je istakao da se na tome ne završava angažovanje Vlade u Oslu jer će ona “nastaviti da razmatra i u vremenu koje dolazi” upućivanje dalje pomoći.\nOn je podsetio i na pomoć koju je iz fonda za vanredne situacije norveški Crveni krst namenio za pomoć Srbiji i Bosni i Hercegovini.\n“Norveški Crveni krst je počeo sa prikupljanjem novca za žrtve poplava u Srbiji i Bosni i do sad je prikupljeno 40.000 evra“, rekao je ambasador Kamsvag.\nOn je ukazao da udruženja norveško-srpskog prijateljstva gradova pobratima u dve zemlje aktivno razgovaraju o tome kako da se na najefikasniji način pomogne u saniranju posledica poplava.\nPrijem u norveškoj ambasadi je bio povod da se organizuje prikupljanje pomoći za žrtve katastrofalnih poplava u Srbiji i Bosni i Hercegovini. Potpredsednica Vlade i ministarka državne uprave i lokalne samouprave Kori Udovički izrazila je zahvalnost Vladi Norveške na, kako je istakla, velikodušnoj pomoći.\n“Još jutros je Vlada dala pomoć za mlade (u Srbiji) od 100.000 evra, a njihov Crveni krst našem – 40.000 evra. Danas na obeležavanju 200-godišnjice norveškog Ustava ambasador je objavio da će Vlada u Oslu dati našoj Vladi urgentnu pomoć od dva miliona evra”, podsetila je Udovički.\nOna je ocenila da je Norveška zemlja koja treba da “nam služi za primer i da joj budemo zahvalni na tome, a ne samo na sredstvima”. “Iako ima samo četiri miliona stanovnika, Norveška je jedan od najvećih donatora u svetu zato što ima naftu i smatraju da ih to obavezuje da daju drugima”, ukazala je Udovički.\nPrema njenim rečima, tako se osećaju i mnogi građani Srbije jer “smatraju da su imali sreću što nisu pogođeni ovom nesrećom i zato izlaze u susret svojim građanima kojima je teško”.


Prevođenje sa italijanskog na poljski jezik\nPrevođenje sadržaja sa italijanskog na poljski jezik\nPrevod sa italijanskog na poljski\nPrevođenje sadržaja sa italijanskog na poljski jezik - Audio verzija\nBesplatni online prevod sa italijanskog na poljski jezik\nZa online prevod sa italijanskog na poljski jezik ne garantujemo kvalitet. Prevod na ovaj način ne može biti 100% tačan. Najbolje je da se obratite našem najbližem centru za tačan prevod.\nZa naše prevodioce koji imaju višegodišnje iskustvo u prevođenju materijala sa italijanskog jezika na poljski i u obrnutom smeru, bilo koji sadržaj da nam dostavite na prevod će lako uraditi i u to u prilično kratkim rokovima. A osim prevoda onih uobičajenih materijala, kao što su recimo dokumenta i dokumentacija (tehnička, medicinska, tenderska), tekstovi različite tematike i dužine, te knjige, kod nas vas očekuju i one usluge koje baš ne možete dobiti na mnogo mesta, kao što su na primer prevodi različitih audio i video sadržaja, ali i njihova sinhronizacija i titlovanje, te usmeno prevođenje (šapatno, simultano i konsekutivno).\nPrevodimo i sve vrste tekstova, bilo da su u pitanju popularni ili stručni tekstovi, duži ili kraći. Imajte na umu da naši prevodioci imaju izuzetno široko opšte obrazovanje, ali i brojna interesovanja, što im uz potrebne kvalifikacije daje priliku da prevode bukvalno tekstove iz svih oblasti, počev od turizma, marketinga i menadžmenta, preko politike, prava i ekonomije, pa do ekologije i zaštite životne sredine i svih grana prirodih i društvenih nauka.\nNaravno, sve što je navedeno je tek jedan delić bogate ponude usluga koje nudi Prevodilački centar Akademije Oxford kada su u pitanju prevodi sa italijanskog jezika na poljski.\nOvera i prevodi poslovnih dokumenata sa italijanskog na poljski\nUsluga koju nam klijenti vrlo često traže se odnosi na prevode poslovnih dokumenata sa italijanskog na poljski jezik. Ali, svaki klijent kome je potrebno prevođenje, bilo poslovnih bilo ličnih ili drugih dokumenata, mora imati na umu da sam prevod, praktično gledano nema nikakvu vrednost u pravnom smislu. Naime, ukoliko recimo preveden dokument pokušate da predate nadležnim službama, sasvim sigurno će vam reći da on nije validan u pravnom smislu. Zato je vrlo važno da zvanične dokumente overi ovlašćeni sudski tumač svojim pečatom i na taj način potvrdi da su oni istovetni kao i originalni. Jedino takav dokument može nesmetano da se koristi, osim ukoliko nije potrebna i overa Apostille pečatom, što ne spada u nadležnost sudskih tumača, već suda.\nUz prevod rešenja o osnivanju preduzeća, izveštaja, statuta, osnivačkog akta, ugovora i drugih poslovnih dokumenata, prevodioci i sudski tumači Akademije Oxford vrše i uslugu prevoda svih ličnih dokumenata: izvoda iz matične knjige rođenih, pasoša, vozačke i saobraćajne dozvole, lične karte i svih onih uverenja, potvrda, izjava i saglasnosti, odnosno dokumenata koja se predaju nadležnim institucijama.\nNa vaš zahtev prevodimo i sudska rešenja, presude, ali i svu ostalu dokumentaciju vezanu za sudske procese i pravna akta.\nPrevod naučnih radova sa italijanskog jezika na poljski\nKada se uzme u obzir da je za prevod naučnih radova sa italijanskog na poljski jezik neophodno ne samo znanje jezika, već i izuzetno visok nivo poznavanja naučne oblasti koja je tema tog rada, sasvim je jasno zbog čega se mnogi prevodioci i sudski tumači uzdržavaju da prevode i ovakve sadržaje. Tako je mahom svugde, ali ne i u Prevodilačkom centru Akademije Oxford, u okviru koga se nalaze stručnjaci čija je oblast specijalizacije usmerena upravo na prevod naučnih radova, ali i patenata, te rezultata naučnih istraživanja.\nOsim toga prevodimo i seminarske, ali i diplomske radove sa italijanskog na poljski jezik, a kod nas možete dobiti i prevod dokumentacije za tender, ali i medicinske i tehničke dokumentacije, te građevinskih projekata.\nSa italijanskog na poljski prevodimo i diplomu i dodatak diplomi, kao i svedočanstva završenih razreda osnovne i srednje škole, ali i lekarske nalaze, specifikacije farmaceutskih prozvoda, uputstva za upotrebu lekova i karakteristike proizvoda. Uz to, na vaš zahtev prevodimo i uputstva za rukovanje, ali i deklaracije proizvoda i sve one sadržaje koji spadaju u segment medicine ivfarmacije, bez obzira da li je reč o stručnim ili tekstovima koji su namenjeni široj javnosti.\nUsmeno prevođenje sa italijanskog na poljski jezik\nOsim simultanog prevođenja, koje se i najčešće nudi klijentima, Prevodilački centar Akademije Oxford u svom timu ima i one stručnjake koji su uskospecijalizovani za takozvano prevođenje pomoću šapata, ali i za konsekutivno prevođenje.\nUz pismeno i usmeno prevođenje, kod nas možete dobiti i uslugu redakture tekstova koje je preveo neko drugi, a po najpristupačnijim cenama. Reč je o tome da nam se klijenti neretko obraćaju sa zahtevom da pokušamo da ispravimo prevod koji su dobili od nekog prevodioca, a koji nije ispunio njihove zahteve. Upravo iz tog razloga smo uslugu korekture i lekture već prevedenih sadržaja uvrstili u redovnu ponudu, tako da ih kod nas možete dobiti po, sasvim sigurno najpovoljnijim uslovima i sa stanovišta cene i sa stanovišta rokova izrade.\nPrevod PR tekstova sa italijanskog na poljski\nSvako ko zna šta je PR tekst i koliko je marketinški materijal važan za imidž jedne kompanije zna i koliko njegovo prevođenje može da bude, možemo slobodno reći nezgodno. Upravo zato se u našem timu nalaze prevodioci i sudski tumači koji su primarno usmereni na prevođenje marketinških materijala sa italijanskog na poljski jezik, te sa sigurnošću možemo da tvrdimo da ćete njihovi radom biti zadovoljni i da će na adekvatan način preneti odgovarajuću marketinšku poruku koja je izneta u originalnom dokumentu. Osim PR tekstova, prevodimo i plakate, flajere, ali i vizit karte, kataloge i brošure.\nKod nas vas očekuju i profesionalni prevodi web sajtova sa italijanskog na poljski jezik, ali i web prodavnica i online kataloga, kao i softvera, to jest programa i aplikacija.\nSa italijanskog na poljski čak prevodimo i audio i video sadržaje, poput reklamnih poruka, emisija, serija i filmova, a zahvaljujući činjenici da se u našem timu uz sudske tumače i prevodioce nalaze i profesionalni titleri koji će za vas izvršiti titlovanje prevedenih sadržaja, kao i nekolicina umetnika koji su specijalizovani za sinhronizaciju sadržaja. Na taj način ćete na jednom mestu, po najboljim uslovima (kratkim rokovima izrade i povoljnim cenama) dobiti video ili audio materijal koji je potpuno spreman za dalju komercijalizaciju.\nza italijanski i poljski jezik


Daniel Šušnjar: Stvoriti prostor za unapređenje kvaliteta usluga - CorD\nDaniel Šušnjar, Predsednik FIC Odbora za telekomunikacije (Telenor d.o.o.)\nStvoriti prostor za unapređenje kvaliteta usluga\nDa bi se obezbedio ponovni rast u sektoru telekomunikacija, potrebno je ukloniti administrativna ograničenja za izgradnju i postavljanje mobilne telekomunikacione infrastrukture. Odbor stoji na raspolaganju Vladi za dalje konsultacije\nSektor telekomunikacija sve više ulazi u raskorak između velikih očekivanja korisnika, državnih institucija i regulatornih tela i nedostatka interesovanja da se reše neki od problema koji su preduslov za ispunjenje pomenutih očekivanja, ali i za ponovni rast. Primer je mrežna pokrivenost i kvalitet usluga, pre svega kada je u pitanju usluga mobilnog interneta. Postoje konstantni zahtevi ka mobilnim operatorima za poboljšanjem 3G i 4G signala i većom brzinom interneta na koje operatori žele pozitivno da odgovore, međutim to nije izvodljivo zbog nemogućnosti mobilnih operatora u gotovo svim urbanim sredinama da postave nove bazne stanice.\nUsled neadekvatnog tumačenja i nerazumevanja propisa iz oblasti zaštite životne sredine, kao i ubacivanja prostornih ograničenja u urbanističke planove lokalnih samouprava, te dugotrajnog postupka izrada studija o uticaju na životnu sredinu u svakom pojedinačnom slučaju, mobilna telekomunikaciona infrastruktura je u stagnaciji. Korisnici su time uskraćeni za kvalitetnu uslugu, a postoji i velika pravna nesigurnost jer, iako su nivoi elektromagnetnog polja baznih stanica ispod dozvoljenog limita (koji je inače u Srbiji čak dva i po puta stroži nego u EU), to ne predstavlja nikakvu garanciju da je postavljanje bazne stanice moguće.\nSporazum o romingu u regionu Zapadnog Balkana (Srbija, Severna Makedonija, Crna Gora, Bosna i Hercegovina, Albanija i AP Kosovo i Metohija) već je doneo značajno sniženje cena za krajnje korisnike od 1. jula 2019, a u drugoj fazi od 1. jula 2021. doći će do potpunog ukidanja rominga u regionu (princip „Roam Like at Home“). Kako proces izrade sporazuma nije praćen adekvatnim javnim konsultacijama, njegova implementacija na tehničkom nivou ne bi bila moguća u kratko postavljenim rokovima.\nPreporuka je da Vlada sprovede javne konsultacije sa mobilnim operatorima prilikom izrade budućih međunarodnih sporazuma iz domena elektronskih komunikacija\nIpak, zahvaljujući stručnom kapacitetu RATEL-a [Regulatorna agencija za elektronske komunikacije i poštanske usluge], pronađeno je adekvatno rešenje, koje je i sprovedeno po istom modelu na svih šest tržišta. Pored toga, na inicijativu Ministarstva trgovine, turizma i telekomunikacija, u novom Zakonu o naknadama za korišćenje javnih dobara predviđene su niže naknade za korišćenje radio frekvencija, što će podstaći dalje ulaganje u kapacitete transportnih mreža.\nPreporuka je da Vlada sprovede javne konsultacije sa mobilnim operatorima prilikom izrade budućih međunarodnih sporazuma iz domena elektronskih komunikacija, jer je njihova implementacija veoma kompleksna. Predlažemo Vladi i da izabere model i period održavanja aukcija radio-frekvencijskog spektra, uz pravovremene konsultacije s industrijom, a u cilju prodaje onih opsega koji su najpotrebniji iz perspektive tehnologija koje se koriste i zahteva tržišta.\nTakođe, Ministarstvo zaštite životne sredine, u saradnji sa Ministarstvom građevinarstva i Ministarstvom telekomunikacija treba da izvrši edukaciju stručnih službi u lokanim samoupravama, u cilju uklanjanja administrativnih ograničenja za izgradnju i postavljanje mobilne telekomunikacione infrastrukture. Telekomunikacioni odbor stoji na raspolaganju Vladi povodom svih relevantnih tema kojima se naš Odbor bavi.\nNikola Selaković , ministar spoljnih poslova Srbije\nAko se izuzme pitanje Kosova i Metohije, naše vrednosti su iste\nDiplomatija 1 jul 2021\nOva generacija političara dužna je da, pre svega u interesu Srbije, pokuša da sa SAD ponovo pronađe zajednički jezik i zajednički interes, i to,...\nBiznis vesti 17 decembar 2020\nSavet stranih investitora održao je redovnu godišnju sednicu Skupštine, sumirajući ključna dostignuća i trasirajući čvrstu osnovu za budući rast. Članovi su takođe usvojili Godišnji...\nPredstavljena Bela knjiga 2020 Saveta stranih investitora\nBiznis vesti 19 novembar 2020\nSavet stranih investitora predstavio je "Belu knjigu 2020" najvišim predstavnicima Vlade Republike Srbije i time obeležio 18 godina svog postojanja. Usled epidemiološke situacije i poštovanja...\nKomentar 24 septembar 2020\nAko bi novu realnost u koju smo zakoračili trebalo telegrafski sažeti, njene ključne reči bile bi solidarnost, stavljanje ljudi na prvo mesto, posvećenost reformama,...\nMajk Mišel, predsednik Saveta stranih investitora i generalni direktor Telenora\nMajk Mišel: Zajednički izazov zahteva zajednički odgovor\nSada je, više nego ikad, važno da Savet stranih investitora udruži napore sa Vladom u radu na poboljšanju regulatornih, pravnih i drugih aspekata reformi....\nJorgovanka Tabaković, guverner NBS\nKrizu smo dočekali spremni\nNastavićemo da koristimo sve instrumente monetarne politike kako bismo obezbedili nisku i stabilnu inflaciju u srednjem roku i očuvali finansijsku stabilnost, jer je to...\nDragana Marković, direktorka Poreske uprave\nNastavak reformi je moj prioritet\nMi u Poreskoj upravi u potpunosti smo koncentrisani da na najbolji način pružimo podršku svim merama Vlade Republike Srbije koje se tiču podrške privredi...


Vučić: Evropske zemlje diskutuju šta treba da rade Srbi i Albanci, očekujem pritiske\nPresdsednik Srbije kaže da "veliki" daju sebi za pravo da odlučuju\nPredsednik Srbije Aleksandar Vučić izjavio je da se u više evropskih zemalja vodi diskusija o tome šta treba da rade Srbi i Albanci po pitanju Kosova i da će se Srbija sa tim pritiscima suočavati.\n"A ko ste vi, šta se vas tiče šta treba da rade Srbi i Albanci? Malo je sumanuto, ali to je svet u kojem živimo, veliki daju sebi za pravo da odlučuju o svemu", rekao je Vučić na konferenciji za novinare u Palati Srbija, piše Fonet.\nPredsednik je kazao da "ne misli da je američki predsednik Donald Tramp na strani Srbije, ali i da ne misli da ne želi da čuje srpsku stranu za razliku od nekih pre".\nZa američkog ambasadora Entonija Godrfija rekao je da je "jedan od retkih i korektnih diplomata koji želi kompromisno rešenje za Kosovo".\nUpitan o pismu Albanaca iz SAD Donaldu Trampu, Vučić je naglasio da nikad ne treba potcenjivati njihove inicijative, jer je "reč o izuzetno moćnom faktoru, o bogatim i uticajnim ljudima, koji imaju dosta novca i vode kampanju".\nVučić je negirao da je od bilo koga bilo kad dobio dobio ponudu o razmeni teritorija sa Kosovom, a za izjavu kosovskog predsednika Hašima Tačija da sanja da tri opštine na jugu Srbije budu deo Kosova - kaže da "ostaje na snovima".\nKosovski predsenik Hašim Tači je ranije izjavio za TV Klan da "sanja kako su Preševska dolina, Medveđa i Bujanovac pripojeni Kosovu".


05.04.2019. 23:30 > 00:22\nSB UN izrazio je zabrinutost zbog vojne aktivnosti u blizini libijske prestonice Tripolija, upozorivši da to preti stabilnosti zemlje, saopštio je nemački ambasador u UN Kristof Hojsgen, predsedavajući Savetu u aprilu.\nMinistri G7 oštro protiv ofanzive u Libiji\n"Uvereni smo da ne postoji vojno rešenje za sukob u Libiji", naveli su ministri spoljnih poslova Francuske, Britanije, Nemačke, SAD, Italije, Japana i Kanade u zajedničkom saopštenju nakon sastanka u francuskom gradu Dinar u Bretanji.\nU saopštenju se izražava protivljenje vojnim akcijama u Libiji.\n"Svaki libijski pojedinac ili frakcija koji podstiču dalji građanski sukob nanose bol nevinim ljudima i sprečavaju postizanje mira za sve Libijce", navodi se u saopštenju.\nHaftar, lider međunarodno nepriznate administracije u Libiji, naredio je pre dva dana svojim trupama da krenu prema Tripoliju, koja je pod kontrolom snaga lojalnih premijeru Fajezu al-Seradžu.\nHaftar je poziv objavio u videu naslovljenom "Operacija oslobađanja Tripolija", preneo je ranije Rojters.


Zakon o elektronskom fakturisanju\nMatična stranica / Seminari / Zakon o elektronskom fakturisanju\nDatum: 21.12.2021. od 10:00h do 12:00h\nKategorija: Seminari Oznake: #Izdavanje elektronskih faktura, #Prihvatanje i odbijanje elektronske fakture, #Sistem elektronskih faktura, #Zakon o elektronskom fakturisanju\nZakon o elektronskom fakturisanju stupio je na snagu 7.maja 2021. godine, međutim zbog mnogih nerazjašnjenih pitanja njegova primena odložena je na 1.1.2022. godine, kako bi se ostavilo dovoljno vremena i prostora poslodavcima da pripreme svoje finansije za promene koje slede.\nNa interaktivnom online info seminaru saznaćete, između ostalog, na koga se odnosi novi zakon, o načinima za najefikasniju pripremu za primenu zakona, o ulozi informacionog posrednika, čuvanju i arhiviranju e fakture, čitanju podataka iz elektronskih formata, o pripremi za inspekcijski nadzor i postupku kontrole, kao i o usklađivanju računovodstva i zakona o PDV-u sa elektronskim fakturisanjem.\nU saradnji sa poreskim i finansijskim konsultantom daćemo Vam odgovore na ova i mnoga druga pitanja, konkretne savete i pojašnjenja svih nedoumica kroz interaktivnu diskusiju.\nRačunovođama, finansijskim konsultantima, zaposlenima u finansijskom sektoru, direktorima, samostalnim preduzetnicima, kao i svima ostalima koje interesuje da saznaju detaljno o novom zakonu o elektronskom fakturisanj.\nKome je namenjen Zakon i početak primene\nElementi elektronske fakture (dodatak)\nPotrebna znanja i veštine za početak primene e-fakture\nKako prilagoditi poslovanje za početak primene Zakona\nUloga informacionog posrednika\nKonsultant iz oblasti finansija i poreza, sa radnim iskustvom od preko 25 godina u privredi, u sektoru za MMSP.


U Beogradu predstavljen program 12. Festivala filmske režije LIFFE - Dnevnik Juga\nPočetna / KULTURA / U Beogradu predstavljen program 12. Festivala filmske režije LIFFE\nU Beogradu predstavljen program 12. Festivala filmske režije LIFFE\nS. Zdravković 05/09/2019\tKULTURA, Leskovac Ostavi komentar\nU beogradskoj Kombank dvorani danas je održana konferencija za medije povodom dvanaestog festivala filmske režije LIFFE 2019. koji će se ove godine u Leskovcu odrzati od 18. do 22. septembra.\nPrisutnim novinarima danas su se obratili Darko Bajić, umetnički direktor festivala, Sanja Conic direktorka LKC-a, Milan D. Špiček selektor festivala i Miroljub Stojanović ispred Filmskog centra Srbije.\nDarko Bajić, umetnički direktor festivala, upoznao je prisutne sa programom festivala, istakavši ovom prilikom da će biti prikazana jedna međunarodna i četiri premijere.\nOvogodišnji festival otvoriće proslavljeni srpski glumac Miloš Biković, sa filmom Balkanska međa. Laureat Živojin Žika Pavlović ove godine ide u ruke Bogdana Diklića, a tokom ove petodnevne manifestacije biće promovisani mladi režiseri i njihova dela, kao i promocije i izložbe na pet lokacija u gradu, od kojih bih ja posebno izdvojio izložbu posvećenu Nebojši Glogovcu -kazao je Bajić.\nPromocija Festivala LIFFE 2019. beogradska Kombank dvorana…\nPublicerat av Dnevnik Juga Torsdag 5 september 2019\nSelektor festivala Milan D. Špicek najavio je promociju devet regionalnih filmova.\nU okviru glavnog festivalskog programa biće prikazano devet regionalnih filmskih ostvarenja, osam u takmičarskom programu i crnogorski film “Poslednji YU filmski romantik” koji će biti prikazan van takmičarske selekcije. Bosanski film “Sin” i i slovenački “Glumim , Jesam” imaće srpsku premijeru upravo u Leskovcu. Publika će imati priliku da pogleda i pilot epizode četiri serije “Biser Bojane 2“ u režiji MIME Karadžića, “Grupa” Uroša Tomića, „Dug moru” Gorana Gajića” i “Senke nad Balkanom 2” Dragana Bijelogrlića – istakao je Špiček.\nPrethodni Završetak radova na asfaltiranju Radanske i ulice Sutjeska\nSledeći „Statovac“ kupio zemljište u „Zelenoj zoni“ za izgradnju Dostributivnog centra


ГЛАСРАЗУМА.РС 19 маја, 2020\nDirektorka Doma za stara lica u Negotinu Branka P. je uhapšena zbog sumnje da nije preduzela propisane i potrebne mere za sprečavanje širenja koronavirusa u svojoj ustanovi, objavio je RTS. Koronavirusom je zaraženo 49 osoba iz doma „Radost“ u Negotinu, a šest korisnika usluga je preminulo.\nOsumnjičena direktorka doma za stare takođe je bila zaražena koronavirusom i do juče je bila na lečenju, zbog čega nije ranije uhapšena.\nKako je saopštilo Više javno tužilaštvo u Negotinu, protiv direktorke kao odgovornog lica doneta je naredba o sprovođenju istrage zbog krivičnog dela teško delo protiv zdravlja ljudi.\nKontrolnim testovima na zaposlenima i korisnicima Doma za stare „Radost“ u Negotinu, potvrđeno je da je 49 osoba zaraženo koronavirusom, od kojih je 37 smešteno u kovid bolnicu u Sokobanji, četiri su u kovid bolnici u Niškoj banji i sedam u KC Niš, izjavio je Vladimir Veličković, predsednik Opštine Negotin i šef Kriznog štaba za vanredne situacije.\nZaključno sa 17. majem u ustanovama socijalne zaštite i domovima za smeštaj odraslih i starih, prisustvo koronavirusa potvrđeno je kod 164 korisnika i 38 zaposlenih, saopštilo je Ministarstvo za rad, zapošljavanje, boračka i socijalna pitanja.


Eskobar: Vlada ima punu podršku, DF nisu partneri\nBeta 12. novembra 2021. 21:10\nSpecijalni američki izaslanik za Zapadni Balkan Gabrijel Eskobar koji je danas završio posetu Crnoj Gori, ponovio je da Vlada premijera Zdravka Krivokapića ima punu podršku Sjedinjenih Američkih Država (SAD), kao i da je njihov stav da ne treba da odlučuju o strukturi crnogorske vlade.\nGovoreći o mogućoj rekonstrukciji vlade i eventualnom ulasku Demokratskog fronta (DF), Eskobar je u intervjuu za Televiziju Vijesti istakao kako je ta politička grupacija više usresredjena na etničke podele, nego na ekonomsku obnovu, te da su bili glavna prepreka usvajanju budžeta i zakona, zbog čega za sada nisu američki partneri.\nEskobar nije želeo da govori o potencijalnim imenima onih iz vlasti, kao i iz opozicije, koji bi se mogli naći na listi američkih sankcija, navodeći da se ta odluka ne donosi lako.\n„Ovaj proces je važan za SAD. I ne donosimo laku odluku, jer na kraju krajeva, sankcije nisu temelj za naš odnos. Drugo, ne signaliziramo unapred nameru uvođenja sankcija“, naglasio je Eskobar.\nOn je rekao i da je delimično tačna izjava šefa kabineta predsednika Crne Gore da tvit američke ambasade, u kome se naglašava zabrinutost SAD-a zbog ukorenjene korupcije u zemlji, ne odražava suštinu i sadržaj susreta sa Milom Đukanovićem.\nEskobar je rekao i da je on dao potvrdu da tvit te sadržine može da se objavi, i dodao da je „kabinet predsednika u mnogome u pravu“.\n„Imali smo veoma dug razgovor o izazovima sa kojima se suočava Crna Gora. Dugo smo razgovarali o mogućnostima ekonomske saradnje, potrebe za kontinuiranim evropskim integracijama i izvršavanju dužnosti koje proizilaze iz članstva u NATO-u. I predsednik se saglasio sa svim. Jesam rekao, i to ponavljam svakom akteru od civilnog društva, poslovne zajednice, predstavnicima svih partija sa kojima sam se sastao da je korupcija jedan od najvećih izazova u Crnoj Gori“, rekao je Eskobar.\nDodao je da je korupcija preprka evropskim integracijama, poboljšanju investicionog okruženja, i da svako u društvu ima odgovornost da se bori protiv ukorenjene korupcije.\n„Tako da jesam to spomenuo njemu (Djukanoviću), spomenuo sam i predsedniku Skupšine i premijeru“, naglasio je on.\nEskobar je istakao da je svrha njegove posete dvostruka, a najpre da pruži podršku ovoj Vladi koja je, smatra, uradila mnogo na evropskom planu, na jačanju partnesrstva SAD-a i Crne Gore.


Na aerodromu otvoren centar za testiranje na koronu:Evo koliko se čeka na rezultate i koji testovi se mogu tražiti! - Sandžak Haber - Sandžačke Internet Novine\nNaslovna Featured Istaknuto Na aerodromu otvoren centar za testiranje na koronu:Evo koliko se čeka na...\nCentar će biti otvoren 24 časa, mora da se dođe s uplatnicom. Na Aerodromu “Nikola Tesla” u Beogradu otvoren je centar za testiranje na Kovid 19, koji radi 24 sata dnevno, a rezultati su dostupni u periodu od 60 do 120 minuta.\nU tom centru može se obaviti PCR i antigensko testiranje, objavio je beogradski aerodrom. Centar za testiranje je otvoren u saradnji sa Vladom Srbije i Republičkim fondom za zdravstveno osiguranje (RFZO).\nCentar za testiranje nalazi se u Terminalu 1 beogradskog aerodroma i obuhvata usluge testiranja na prisustvo virusa SARS-KoV-2: Real Time PCR test, čiji rezultati su putem elektronske adrese korisniku dostupni u roku od maksimalno 120 minuta od uzimanja brisa i brzi test na prisustvo virusa SARS-KoV-2, primenom brzih antigenskih testova, čiji rezultati su putem elektronske adrese korisniku dostupni u roku od maksimalno 60 minuta od uzimanja brisa.\nRezultati testova izdaju se dvojezično, na srpskom i engleskom jeziku i šalju se na mejl adresu putnika, u centru je omogućeno štampanje rezultata, dok pristup rezultatima testova ima samo ovlašćeno osoblje nadležnih državnih institucija. Na aerodromu kažu da je važno da se svi putnici dobro upoznaju sa ažurnom regulativom pre putovanja u odabranu zemlju, jer svaka država posebno definiše pravila i zahteve za ulazak i boravak na svojoj teritoriji tokom pandemije.\nUplatu za testiranje je neophodno obaviti pre dolaska na registracioni punkt.Uplata se može izvršiti i na šalteru Pošte Srbije koji se nalazi u prizemlju Terminala 1, svakog dana u nedelji, 24 sata dnevno.\nPrethodni tekstNovi Pazar u fazi planiranja izgradnje postrojenja za preradu otpadnih voda\nSledeći tekstUHAPŠEN NOVOPAZARAC! Razbijao stakla na automobilima i krao razne stvari


Početak/Društvo/Rekonstrukcija fontane u Niškoj Banji posle više od 40 godina\nRekonstrukcija fontane i centralnog Trga u Niškoj banji trebalo bi uskoro da počne.\nPosle vodotoka sa mostićem i dela pored Radona, uređenja glavnog šetališta i Staza zdravlja i susreta, Trg sa fontanama je poslednja faza renoviranja centra Niške Banje, prva posle više od 40 godina.\nPrema rečima Zorana Jovanovića predsednika Skupštine opštine Niška Banja radovi će trajati oko dva meseca a u planu je da budu završeni do početka nove turističke sezone.\n“Rekonstrukcija platoa oko fontane bi trebalo da otpočne za deset, petnaest dana. Biće uređena i sama fontana, tako da će, ako sve bude teklo po planu, za mesec, dva čitav parkovski kompleks ispred “Zelengore” zasijati punim sjajem i biće lepši nego što je to bio kada je izgrađen”, kaže Jovanović.\nProjekat rekonstrukcije u iznosu od 15 miliona dinara, finansira Ministarstvo trgovine i turizma, grad Niš učestvuje sa deset miliona, a opština Niška Banja sa dva miliona dinara. Parkovsko zelenilo je u nadležnosti JKP “Medijana” koje učestvuje sa million i po dinara, dok će JP “Parking servis” obezbediti parkovski mobilijar u vrednosti od pola miliona dinara.\nCentralni trg u Niškoj Banji izgrađen je davne 1977. godine i delo je arhitekte Mihajla Medvedeva.\ncentralni trg Niška Banja park rekonstrukcija fontane Zelengora


Neven Marinović - Savez studenata Fakulteta organizacionih nauka\nNeven Marinović je izvršni direktor Smart Kolektiv-a, jedne od vodećih organizacija u Srbiji u oblasti CSR-a (Društveno Odgovornog Poslovanja) i socijalnog preduzetništva. Takođe je i izvršni koordinator Foruma Poslovnih Lidera Srbije, biznis mreže koja je osnovana od strane vodećih kompanija aktivnih u Srbiji sa ciljem daljeg razvoja Društveno Odgovornog Poslovanja u zemlji. Držao je brojne treninge i prezentacije vezane za oblasti CSR-a, socijalnog marketinga i preduzetništva u zemlji i inostranstvu.\nPre nego što je sa kolegama osnovao Smart Kolektiv, radio je u marketingu, kao i u neprofitnom sektoru kao saradnik vodećih organizacija u Srbiji.\nFormalno obrazovanje Neven je stekao na Fakultetu Dramskih Umetnosti u Beogradu, a neformalno kroz brojne treninge i studijske boravke širom Evrope i SAD. Takođe je i stipendista Harvard Univerziteta gde je završio i kurs za lidere u neprofitnom sektoru, u organizciji John F. Kennedy School of Government.\nJedan je od suosnivača, i član upravnog odbora socijalnog preduzeća Liceulice i Dobra Torba, kao i suosnivač Koalicije za razvoj socijalnog preduzetništva i Mreže socijalne ekonomije Srbije, SENS. Zajedno sa saradnicima pokrenuo je program podrške mladim preduzetnicima pod nazivom Biznis Mladih Srbije. Od 2009 član je Svetskog preduzetničkog Foruma, kao i EUCLID Mreže lidera u neprofitnom sektoru. Pre toga je kroz članstvo u UO podržavao rad različitih organizacija kao što su mreža Globalnog Dogovora u Srbiji, NALED, Dostignuća mladih.\nKroz predavanje „Misli poslovno, deluj društveno“ Neven će učesnicima konferencije pokazati kako na društvene izazove možemo da odgovorimo poslovnim rešenjima. Predstaviće koncept i samu ideju socijalno-društvenog preduzetništva, kao i primere ovakvih preduzeća, kako u svetu, tako i u Srbiji.


Košarkaška reprezentacija Bosne i Hercegovine večeras će u Sarajevu susretom protiv Češke Republike početi kvalifikacioni ciklus za Svjetsko prvenstvo koje će 2023. godine biti održano u Indoneziji, Filipinima i Japanu.\nRadi se o utakmici prvog kola grupe “F“ prvog kruga kvalifikacija u kojem bi pobjeda pred domaćom publikom u sarajevskoj dvorani “Mirza Delibašić“ izabranike Vedrana Bosnića približila osnovnom cilju, a to je prolazak u drugi krug.\nNaime, tri od četiri selekcije iz grupe “F“, u kojoj su još Bugarska i Litvanija, proći će u drugi krug kvalifikacija.\n– Ovi momci su otišli na Evropsko prvenstvo, kada je malo ko mislio da će otići i oni su zaslužili da napunimo koliko možemo dvoranu, ako su to četiri hiljade, neka budu četiri hiljade ljudi, da dobiju pljesak, da dobiju novu energiju i da nam pomognu svima da odigramo što bolju utakmicu u petak i da probamo da pobijedimo naravno – rekao je Bosnić.\nOn je naglasio da ga raduje dobra forma reprezentativaca, jer smatra da to nije važno samo za ovaj ciklus, nego i za budućnosti bh. košarke uopšte.\nVedran Princ, direktor košarkaške reprezentacije BiH, izjavio je ranije da zbog epidemiološke situacije neće biti moguće potpuno otvoriti tribine dvorane, nego tek nešto više od polovine kapaciteta.\nTakođer, on je naglasio da svi koji budu željeli prisustvovati utakmici protiv Češke, uz ulaznicu, moraju imati potvrdu o potpunoj vakcinaciji, preboljenom COVID-u ili negativan PCR test.\n– Nismo imali priliku kao reprezentacija igrati skoro dvije godine i nadam se da će im to biti velika podrška, jer su to svojim dosadašnjim rezultatima, zalaganjem i borbom za reprezentaciju zaslužili – rekao je Princ.\nSusret Bosna i Hercegovina – Češka na rasporedu je večeras od 20 sati u dvorani “Mirza Delibašić“ u KSC Skenderija. Tri dana kasnije, bh. tim će u Botevu gostovati Bugarskoj.


Srbi su dozvolili da ih u 21. veku vode netalentovani psiholog, lenji komunalni radnik i Vučić, bez dana radnog staža van politike. - Jutarnji GLASnik\nSrbi su dozvolili da ih u 21. veku vode netalentovani psiholog, lenji komunalni radnik i Vučić, bez dana radnog staža van politike.\nPosted on 03/06/2017 02/05/2018 Author Redakcija Jutarnji GLASnik\tComment(0)\n„Gori od najgorih su tek došli“, rekao je Ljubivoje Tadić, glumac i bivši upravnik Narodnog pozorišta, koji je u Biblioteci grada Beograda predstavio svoju knjigu „Lična dokumenta“.\nTadić u knjizi iznosi oštre kritike na događaje u kulturi pošto je DOS preuzeo vlast 2000. godine. On je na promociji rekao da će sledeća knjiga biti još oštrija i „surova obdukcija srpskog društvenog bića“.\nGlumac i bivši upravnik Narodnog pozorišta, koji je bio i voditelj mitinga nekadašnje Demokratske opozicije Srbije (DOS) 2000. godine, kaže da su Srbi dozvolili da ih u 21. veku vode „Boris Tadić, netalentovani profesor psihologije, Tomislav Nikolić, lenji komunalni radnik i Aleksandar Vučić, koji nema nijednog dana radnog staža van politike“.\nUpozorio je da su Narodno pozorište i druge ustanove kulture posebno ponižene.\nPrema njegovim rečima, stanje je postalo katastrofalno kad je 2004. godine na vlast došao Vojislav Koštunica, jer su se tada pojavili oni koji su počeli da nose sakoe – da bi imali dovoljno džepova da u svaki stave po člansku kartu raznih partija.\nPredstavnik izdavača, kompanije Vukotić medija, Manojlo Vukotić, rekao je da je prvi deo knjige lična i i porodična ispovest autora, ali da su u drugom „naša dokumenta – deo u kome Ljuba pravi našu zajedničku scenu, pravi iz epizode u epizodu presek naših života u burnom i prelomnom vremenu“.\nOpisuje političke vratolomije u Srbiji, govori o ministrima kulture koji ne razumeju kulturu, o pozorišnim glumcima koji postaju „pozorišni tezgaroši“, o zabranjivanju predstava „iza zavese“,rekao je Vukotić.\nIzvor: Fonet/ N1\nKad ne može država, tu je dijaspora: „Dijaspora Istočne Srbije“ uručila donaciju u vrednosti od 3.100 evra Policijskoj stanici Negotin\nTagged LIČNA DOKUMENTA, LJUBIVOJE TADIĆ\nNacionalizmi se takmiče da dokažu ko je veća žrtva\nDeset narodnih zapovesti političarima – NARODNI PROGLAS U DESET TAČAKA (3. DEO)


POČELO ŠTAMPANJE TESTOVA: Pripreme za završni ispit u osnovnim školama, ministar najavio posebne mere zaštite | Novosti.RS\nŠTAMPANJE testova za probni završni ispit za osmake, koji se održava 26. i 27. marta, privodi se kraju u Zavodu za vrednovanje kvaliteta obrazovanja i vaspitanja, a naredne nedelje počinje štampanje testova za završni ispit, koji je planiran za 23, 24. i 25. jun.\nVlada Srbije obezbedila je prošle godine Zavodu mašinu za štampanje testova, a ove godine dobili su još jednu, te su tako postignuti dovoljni kapaciteti, dobijen je bolji kvalitet štampe i ostvarena bolja bezbednost celog procesa rada.\n- Cilj nam je da sve aktivnosti u ovoj školskoj godini završimo na uspešan način bez obzira na to što se nalazimo u vanrednom okolnostima, a Zavod je sada infrastrukturno osposobljen da štampa sve testove - rekao je ministar prosvete Branko Ružić koji je posetio tu ustanovu.\nMinistar je dodao da je urađeno dosta i u procesu digitalizacije, da je ostvarena saradnja sa Fakultetom organizacionih nauka. On je naveo da će ove godine u Srbiji biti osam skening centara u kojima će se ocenjivati testovi. Većinu zadataka pregledaće mašine, računari, a manji deo pregledači.\nTestovi će iz Zavoda, pred malu maturu, u saradnji sa "Poštom Srbije", biti distribuirani školskim upravama, uz asistenciju policije.\n- Đaci na probnom završnom ispitu mogu očekivati teže zadatke nego na samoj maloj maturi - rekao je direktor Zavoda Branislav Ranđelović.\n- Dobijanjem još jedne mašine za štampu, celokupan sistem izrade i štampanja testova je zatvoren, te se više neće dešavati da testovi dospeju u javnost.\nRanđelović je naveo da male maturante na završnom ispitu u junu očekuje na testovima veći broj zatvorenih pitanja - pitanja na koja se zaokružuje odgovor.\ntestovi za malu maturu Branko Ružić Zavod za udžbenike štampanje testova za završni ispit Branislav Ranđelović


UN: Vijeće za ljudska prava usvojilo rezoluciju o Mijanmaru\nRedakcija 12.02.2021 20:38\nVijeće za ljudska prava Ujedinjenih nacija (UN) u petak je pozvalo da se hitno i bezuslovno oslobode svi proizvoljno zatočeni u puču u Mijanmaru do kojeg je došlo 1. februara, uključujući i de facto liderku Aung San Suu Kyi i predsjednika Wina Myinta, javlja Anadolu Agency (AA).\nNa specijalnoj sesiji vijeća, koje broji 47 članica, usvojena je rezolucija bez glasova protiv.\nU rezoluciji je upućen poziv ”mijanmarskim vojnim i drugim sigurnosnim snagama i vlastima da poduzmu korake na hitnoj zaštiti prava slobode mišljenja i izražavanja, religije i vjerovanja, udruživanja i mirnog okupljanja“.\nPozvano je i na hitno i trajno ukidanje ograničenja pristupa internetu, telekomunikacijama i društvenim mrežama, te da se izbjegava bilo koje kršenje ljudskih sloboda mišljenja i izražavanja.\nRezolucijom se zahtijeva “siguran i nesmetan humanitarni pristup svim ljudima u potrebi, uključujući i ponovnu uspostavu letova Ujedinjenih nacija za pomoć”.\nIako nije bilo glasova protiv, Bolivija, Kina, Filipini, Rusija i Venecuela distancirali su se od rezolucije, navodeći da je riječ o unutrašnjem pitanju Mijanmara.\nUN-ov specijalni izvjestilac za ljudska prava u Mijanmaru Tom Andrews, na sesiji je pozvao Vijeće sigurnosti UN-a da razmotri sankcije poput embarga na oružje i putovanja.\nNada al-Nashif, zamjenica visokog povjerenika za ljudska prava, na početku rasprave koju su sazvali Evropska unija i Velika Britanija, rekla je kako oduzimanje vlasti od strane mijanmarske vojske ranije ovog mjeseca predstavlja dubok zastoj za zemlju, nakon desetljeća teško stečenih benefita u svojoj demokratskoj tranziciji.\n”Vojnim vlastima ne smije biti dozvoljeno da pogoršaju situaciju naroda Rohingya, nakon ekstremnog nasilja i desetljeća diskriminacije koju su pretrpjeli“, navodi Al-Nashif.\nU Myint Thu, ambasador MIjanmara u UN-u u Ženevi naveo je kako je ”u svjetlu postizbornih neregularnosti i prateće kompleksne situacije u zemlji, Tatmadaw, odnosno mijanmarska vojska, bila primorana preuzeti državne odgovornosti, u skladu s Ustavom”.\nVijeće za ljudska prava nema ovlasti da uvodi sankcije pojedincima ili državama, što može učiniti Vijeće sigurnosti UN-a.\nPrethodni članakOpćina Centar: Objavljen Javni poziv za podršku poduzetništvu\nNaredni članakProf. Markovina: Najavljena ‘rotacija’ bila bi izdaja u korist SDA\nSAD i Velika Britanija: Quo Vadis, Aida je za nas već pobjednik\nMauritanija: Novim bunarima i pitkoj vodi najviše se obradovala djeca


TOSUNBEGOVIĆ: MIGRANTI NISU SAMO PROBLEM FEDERACIJE BIH VEĆ CIJELE DRŽAVE | Hayat.ba\nTOSUNBEGOVIĆ: MIGRANTI NISU SAMO PROBLEM FEDERACIJE BIH VEĆ CIJELE DRŽAVE\nMinistar za rad, socijalnu politiku i povratak Tuzlanskog kantona Admir Hrustanović danas je posjetio Kalesiju, te održao radni sastanak sa sekretarom Organa uprave Mujom Tosunbegovićem te Merimom Hasanović stručnom savjetnicom za normativno pravne poslove.\nU fokusu razgovora bilo je rješavanje pitanja migranata koji prolaze kroz općinu Kalesija kao i pomoć u zbrinjavanju maloljetnika koji se nalaze u kolonama.\nIako je rješavanje pitanja migranata dužnost države Bosne i Hercegovine, naša dužnost kao Ministarstva je da vodimo računa o djeci koja ulaze na teritorij našeg kantona, a nalaze se među odraslim migrantima. Svjedoci smo da veliki broj migranata iz Zvornika ulazi na teritorij Kalesije i tu bi ih trebalo evidentirati, pregledati, a zatim slati prema migrantskim kampovima – kazao je ministar Hrustanović.\nDodao je da postoji volja nevladinih humanitarnih organizacija da se ovo pitanje rješava u narednom periodu s obzirom da dolaze hladniji dani te veliki broj migranata dolazi sa povredama koje treba sanirati.\nPrije nekoliko dana vezano za ovu problematiku održan je i sastanak s direktorom Centra za socijalni rad Kalesija Selmirom Buljkićem gdje je ponuđena opcija da se na entitetskoj liniji napravi prihvatna kancelarija gdje bi se migranti evidentirali i gdje bi bio zaposlen socijalni radnik koji bi radio te poslove, rekao je pomoćnik ministra Edin Šestan.\nPo riječima Tosunbegovića, Općina Kalesija će pružiti svaki vid pomoći, ali prijem migranata i njihovo zbrinjavanje treba da bude na teritoriji Zvornika, odnosno blizu granice, a ne duboko u teritoriji Federacije BiH.\nIzvijestio je da su predstavnici UNHCR-a i OSCE-a iznijeli mišljenje da opreme preostorije u Kalesiji gdje će evidentirati migrante, pružiti im pomoć pa ih slati dalje prema migrantskim centrima.\nMi smo svoj stav kazali da želimo da se tim ljudima pomogne ali odmah kada pređu granicu na Drini, dakle u manjem entitetu. Migranti nisu samo problem Federacije, nego cijele države – istakao je Tosunbegović.\nU narednom periodu trebao bi biti održan i sastanak predstavnika Ministarstva, premijera Vlade TK kao i načelnika Kalesije s predstavnicima UNHCR-a i OSCE-a na kojem će se također govoriti o ovim pitanjima, saopćeno je iz Općine Kalesija.


Počeli pregovori o kandidaturi za EP 2028 i Mundijal 2030\nIzvor: Radio Televizija Vojvodine, 06.Nov.2018, 20:59 (ažurirano 02.Apr.2020.)\nVest o zajedničkoj kandidaturi balkanskih zemlja za domaćina Svetskog prvenstva objavljena je pre četiri dana posle sastanka u Bugarskoj >> Pročitaj celu vest na sajtu Radio Televizija Vojvodine << na kome su bili predsednik Srbije Aleksandar Vučić, bugarski premijer Bojko Borisov, premijerka Rumunije Viorika Dančila i grčki premijer Aleksis Cipras od koga je, navodno, krenula cela ideja.\nKako je prenela Hina, sada se otišlo i korak dalje i ministri sporta počeli su pregovore. Prema rečima bugarskog ministra, takva kandidatura bila bi važan politički simbol, dokaz da i balkanske zemlje mogu zajedno da rade u oblasti sporta i da brane zajedničke političke i privredne interese.\n"Jedna je stvar podneti zahtev za domaćina, to svako može. Međutim, ne može svako i da pobedi u izboru", rekao je Stoičkov za BNT.\nMundijal 2030. godine će biti slavljenički, jer će se tada obeležiti stota godišnjica od prvog Svetskog prvenstva u Urugvaju.\nDo sada su zajedničku kandidaturu potvrdili Argentina, Paragvaj i Urugvaj, kao i Tunis, Alžir i Maroko. Takođe, zajedno planiraju da se kandiduju Engleska, Škotska, Vels, Irska i Severna Irska, a očekuju se kandidature Španije i Portugala, kao i Južne Koreje, Severne Koreje, Kine i Japana.\nNoviMagazin.rs: Bugarska, Grčka, Rumunija i Srbija počeli pregovore oko kandidature za SP 2030.\nSportske.net: Bugarska, Grčka, Rumunija i Srbija u ofanzivi - Počeli pregovori oko kandidature za Mundijal!\nSrbijaDanas.com: POTVRĐENO! Ministri sporta Srbije, Bugarske, Grčke i Rumunije počeli PREGOVORE oko kandidature za SP!\nBeta: Bugarska, Grčka, Rumunija i Srbija počeli pregovore oko kandidature za SP 2030.


Film “Zlatni dečko” osvojio publiku u Zvečanu; Murić: U mom gradu sam dobio novu energiju i “vetar u leđa” - Radio Kosovska Mitrovica\nFilm “Zlatni dečko” osvojio publiku u Zvečanu; Murić: U mom gradu sam dobio novu energiju i “vetar u leđa”\n8. February 2022, 23:15 -> 08:42\nFilm „Zlatni dečko“ u kojem glavnu ulogu igra Denis Murić prikazan je večeras premijerno u Domu kulture „Trepča“ u Zvečanu.\nPrvo rediteljsko ostvarenje Ognjena Jankovića prati priču o Denisu Markoviću, mladom talentovanom fudbaleru, problematičnog temperamenta, koji od rane sportske karijere, zbog svog talenta, postaje meta različitih interesa.\nPored glavnog protagoniste filma Denisa Murića iz Zvečana, u filmu igraju i Petar Strugar, Andrija Kuzmanović, Igor Benčina, Ljubomir Bulajić, Tihomir Stanić i Strahinja Blažić.\nFilm je naišao na ogromno oduševljenje publike, kojoj su se nakon završene projekcije, predstavili i akteri filma Denis Murić i Igor Benčina.\nMurić navodi da je iznenađen velikim brojem posetilaca i oduševljenjem publike i dodaje da je to za njega jedan od najlepših trenutaka.\n„Velika stvar, stvarno velika stvar, što naravno nisam znao dok nisam izašao na binu i video ove ljude i čuo aplauz. Stvarno je drugačije od bilo čega što sam čuo ranije i osećaj je bio toliko jak da stvarno nisam znao šta da kažem u trenutku. Hvala svima koji su se organizovali što se ovo desilo. Dom kulture „Trepča“ je zaslužan za ovo kao i zaposleni u domu kulture. Zaista prelepa stvar koja mi se desila ovde, jer smo bili u nedoumici, da li će se prikazati ili neće, da li ćemo stići ili ne, ali sve smo na kraju stigli i nadam se da će biti još više filmova sa mnogo više projekcija“ rekao je Murić.\nDodaje da mu je publika iz rodnog grada ipak draža, od publike u Beogradu i drugim gradovima Srbije.\n„Naravno da mi je publika draža u mom rodnom gradu, jer je bio totalno drugačiji doživljaj nego bilo gde drugo. Zaista nisam bio sam svoj jer me je publika oduševila i nisam očekivao ovakvu reakciju. Koliko god da ne očekuješ reakciju, ova reakcija je bila toliko srdačna i lepa za mene i zaista mi znači puno“ kaže Murić.\nGovoreći o samom filmu, Murić ističe da je saradnja sa kolegama bila izvanredna i da su oni zaslužni za dobru organizaciju i realizaciju filma.\n„Bilo je zaista mnogo teško ali starije kolege su omogućile da to ide tako lako, lepo i da svi budemo zadovoljni. Kolege su stvarno bile zaslužne za sve ovo i omogućile da sve ide tečno i da radimo sve šta treba. Svi su bili raspoloženi da pomognu i sarađuju, kako sa mnom tako i sa rediteljem. Sve je bilo drugarski od samog početka i to je razlog zašto sam ja počeo da se bavim filmom, jer svi zajedno radimo nešto kako bi film bio što bolji i tu sam osetio radost“ rekao je Murić.\nOn je kazao da je potrebno realizovati više projekcija, kako bi ljudi stekli potrebu za kulturom.\n„Zaista je bilo teško da jedan od kolega dođe sa mnom, kao i ukupna projekcija filma ovde na Kosovu i Metohiji, i zato što je ovo moj film i zato što znam koliko je realizacija teška, zbog toga bih voleo da ovde češće puštamo filmove, kako bi ljudi stekli potrebu za kulturom. Kada shvatimo da nas kultura oplemenjuje, onda ćemo doći do cilja“ navodi Murić.\nMurić navodi da je od publike dobio „vetar u leđa“ i da već sutra ide na novo snimanje filma u Šapcu.\n„Vetar u leđa zaista znači, pogotovo kada je iz tvog grada. Dalo mi je novu energiju, što puno znači, jer sutra idem na novo snimanje i idem punog srca“ rekao je on.\nZainteresovani film mogu pogledati sutra u dva termina, od 18h i od 20h u Domu kulture „Trepča“.


Просечне плате у Србији од 392 евра треће отпозади | Унија синдиката просветних радника Војводине УСПРВ\nPo podacima zvaničnih institucija u državama regiona, najmanje plate primaju građani Makedonije, Albanije i Srbije, dok su najveće prosečne plate zabeležene u Hrvatskoj, koja je od jula ove godine članica Evropske unije. Po podacima Državnog zavoda za statistiku Hrvatske, prosečna neto plata u Hrvatskoj za avgust iznosila je oko 723 evra, što je gotovo dvostruko više od prosečnih plata u nekim zemljama Balkana.\nNakon građana Hrvatske, najviše plate u zemljama bivše Jugoslavije primaju građani Crne Gore gde je, po Zavodu za statistiku Crne Gore (MONSTAT), prosečna neto zarada u septembru iznosila 475 evra.\nPosle Crne Gore, po visini primanja slede građani Bosne i Hercegovine, gde je prosečna mesečna neto plata po zaposlenom u pravnim subjektima u avgustu iznosila 423 evra.\nS druge strane, najniže plate su u Makedoniji, gde je neto plata u septembru iznosila 342 evra, a sledi Albanija gde je prosečna plata u septembru ove godine iznosila oko 380 evra.\nNakon Albanije sledi Srbija, gde su plate malo veće i, po podacima Republičkog zavoda za statistiku Srbije, prosečna neto zarada u avgustu u Srbiji iznosila je 392 evra. Ako se period januar-avgust 2013. godine uporedi s istim periodom lane, neto zarade u Srbiji su nominalno uvećane 6,3 posto.\nAko imamo u vidu najsvežije statističke podatke u Srbiji, koji se odnose na septembarske zarade, stojimo još gore. Naime, prosečna neto zarada u Srbiji isplaćena u septembru 2013. godine iznosila je 42.866 dinara, što je nominalno i realno 4,3 odsto manje od zarade u avgustu. U septembru je prosečna bruto zarada bila 59.162 dinara i nominalno i realno je 4,3 odsto manja od zarade isplaćene prethodnog meseca.\nProsečna neto zarada isplaćena za prvih devet meseci 2013. godine nominalno je veća 6,3 posto od zarade isplaćene u istom prošlogodišnjem periodu, a realno je 3,1 odsto manja, dok je prosečna bruto zarada nominalno veća 5,9 posto, a realno manja 3,5 procenta.\nPomenimo i da je iznad republičkog proseka po septembarskim platama bio samo Beogradski region, koji je dostigao bruto zaradu od 73.970 dinara. Vojvodina nije uspela da dostigne srpski prosek. Zaposleni Vojvođani u septembru su imali bruto zaradu od 57.397 dinara.\nAko bacimo oko na malo dalji komšiluk, možemo reći da je Srbija u rangu Bugarske. Od zemalja iz bližeg regiona Balkana, prosečna plata u Sloveniji je u julu ove godine iznosila 990 evra, Turskoj 720 evra, Slovačkoj 700 evra, Rumuniji 480 evra, kao i u Mađarsko.\nŠvajcarcima buđelar prepun\nNajveća mesečna primanja u Evropi imaju stanovnici Švajcarske, gde prosečna mesečna plata iznosi 4.472 evra, a slede Norveška s 3.065, Luksemburg – 3.000, Danska – 2.413, Švedska – 2.275 i Finska s 2.100 evra. U Evropi najmanje plate imaju građani Moldavije, gde je prosečna mesečna plata 197 evra, a nakon nje slede Gruzija s 217 evra, Jermenija – 218 i Ukrajina s 290 evra.


EU počela projekat da 18-godišnjaci besplatno putuju vozom po Evropi | Autonomija\nEU počela projekat da 18-godišnjaci besplatno putuju vozom po Evropi\nEvropska komisija je na zahtev Evropskog parlamenta odobrila 12 miliona evra da po navršenoj 18. godini građani država Unije mogu putovati po Evropi\nEvropska unija počela je danas projekat „Otkrij EU“ (DiscoverEU) kojim će 15.000 18-godišnjaka besplatnom medjunarodnom železničkom kartom „inter-rejl“ moći da obilaze kontinent.\nEvropska komisija je na zahtev Evropskog parlamenta odobrila 12 miliona evra da po navršenoj 18. godini gradjani država Unije mogu putovati po Evropi.\nCilj je da se u okviru sledećeg sedmogodišnjeg budžeta EU odobri 100 miliona evra godišnje kako bi oko 200.000 mladih moglo da za 18. rodjendan dobije besplatnu „inter-rejl“ karu za upoznavanje kontinenta tokom putovanja vozom.\nPrijave za konkurs će biti otvorene od 12. do 26. juna. Putovanje bi trebalo da počne u jednoj od članica EU i da traje do 30 dana, u periodu od jula do septemba. Uslov je da se poseti jedna do četiri prekogranične destinacije i makar jedno mesto s liste evropske kulturne baštine.


OVK, čarter za Hag - infoBirač\nKako navode izvori u Prištini, zahtev za čarter-let iz Prištine zatražen je krajem prošle sedmice. Kosovske vlasti se još nisu oglasile o zahtevu Specijalnog suda.\nOptužbe protiv Seljimija, kada je reč o istrazi koju vodi Specijalno tužilaštvo, nisu obelodanjene, ali je nekadašnji šef glavnog štaba OVK već osuđen na 14 godina zatvora u okviru suđenja “dreničkoj grupi”. Kosovski vrhovni sud je ovu presudu, u međuvremenu, ukinuo i suđenje vratio na početak.\nVrhovni sud je, u septembru, potvrdio kaznu od sedam godina robije za Seljimija u procesu nazvanom “Drenica 2”.\n,,Despot” je ponos Republike Srpske\nOd 1.115 testiranih, u Srpskoj pozitivno 416 osoba – u Bratuncu 7, Milićima 2, Vlasenici, Šekovićima i Srebrenici po jedan novi slučaj


Sve o uspostavljanju finansijskog sistema upravljanja\nViše od 20 učesnika i učesnica učilo je o finansijskom upravljanju tokom trodnevnog treninga koji je od 4. do 6. decembra održan u Sarajevu.\nUčesnici/e treninga učili su o sistemu internih kontrola, finansijskog računovodstva i izvještavanja kao osnovnih komponenti finansijskog upravljanja u nevladinim organizacijama, ali prošli i praktične korake i elemente vezane za uspostavljanje finansijskog sistema upravljanja. Osnovna znanja stekli su i o načinima angažovanja osoblja, te svim zakonskim obavezama NVO-e kao poslodavca.\nObuka je organizovana u okviru ciklusa treninga namijenjenih organizacijama civilnog društva koje se bave pitanjima marginaliziranih grupa u BiH.\nNa agendi su se našle teme kao što su proces finansijskog poslovanja, planiranje budžeta, platni promet, Izvještavanje prema zahtjevima donatora.\nNajveći interes učesnika i učesnica treninga izazvala je tema NVO kao poslodavac, obzirom da je riječ o predstavnicima/ama organizacija koje se bave pitanjima osoba sa invaliditetom, Roma, mladih i žena.


Turističke agencije traže „dozvolu” za đačke ekskurzije - Sputnjik Srbija\n14:43 13.02.2021 Preuzmite kraći link\nTurističke agencije u Srbiji uputile su molbu Kriznom štabu da razmotri ponovno realizovanje dečijih i omladinskih putovanja u Srbiji.\nKako su naveli u dopisu, ova putovanja su zaustavljena u martu prošle godine do kada je bilo već ugovoreno više dnevnih putovanja za oko 150.000 učenika na ekskurzijama i nastavama u prirodi. Samim tim nije iskorišćeno više od 600.000 ugovorenih pansiona u hotelima i odmaralištima na teritoriji Srbije i to bez podataka o jednodnevnim izletima koje je trebalo da budu realizovana od aprila do juna prošle godine.\n„Budući da hoteli u Srbiji (na Kopaoniku, Zlatiboru, Tari, Vrnjačkoj Banji, Divčibarama, Zlataru, Sokobanji i ostalim destinacijama) rade i primaju goste u skladu sa epidemiološkim preporukama u letnjoj i zimskoj sezoni tražili smo da se dozvole i dečja i omladinska putovanja. Deca su, inače, tokom tog perioda porodično i mimo škole kroz razne kampove i sportske pripreme putovala“, kažu u Nacionalnoj asocijaciji turističkih agencija Juta. Oni upozoravaju da hotelijeri i agencije koje se bave ovim vidom turizmom ne rade skoro 11 meseci i da se nalaze na rubu egzistencije.\nNovac koji je uplaćen za đačka putovanja, a koji su agencije prosledile dečjim odmaralištima i hotelima je potrošen tokom prethodne godine za opstanak ovih privrednih subjekata. Ukoliko ne dobiju mogućnost da realizuju ova putovanja imaće objektivan problem povraćaja novca u januaru 2022. godine, kako je predviđeno Uredbom Vlade Srbije o zamenskim putovanjima.\nHotelijeri neće biti u mogućnosti da vrate pare turističkim agencijama, agencije školama, posredno roditeljima, navodi se u ovom dopisu.\nPojedine agencije su tokom prethodnog perioda vratile novac, ali ima više od 100 onih koje su, zbog takvih ugovora, sredstva prosledile odmah i sada nisu u mogućnosti da refundiraju novac, a roditelji insistiraju na tome.\nInače, za sada ne postoji takva obaveza, jer prema važećoj uredbi koju je vlada donela u aprilu prošle godine, novac se putnicima vraća početkom 2022. u slučaju da tokom ove godine ugovorena putovanja ipak ne iskoriste.\nAleksandar Seničić, direktor Jute, kaže da agencije ne žele da ugroze niti dovedu u pitanje zdravlje putnika, nego da traže mogućnost da uz maksimalne zaštite mere ipak organizuju putovanja i to po regionima u kojima je epidemiološka situacija povoljna.\n„Predložili smo da, uz ostale neophodne mere, objekti u kojima bi deca bila smeštena, budu uslovljeni da ne primaju druge goste mimo organizovanih školskih grupa. Podsećamo da su se deca u velikom broju slučajeva vratila vannastavnim aktivnostima (sportskim treninzima, odlascima na pripreme sa sportskim klubovima, školama stranih jezika, druženja mimo škola...), da su najmanje ugrožena kategorija stanovništva i da je aktivan boravak u prirodi van sezone, od marta do juna apsolutno bezbedan i preporučljiv za zdravlje dece“, navodi Seničić.\nOn dodaje da bi, osim ekonomskog aspekta, ponovno organizovanje dečijih i omladinskih putovanja značilo i opstanak mnogih agencija, ali i hotelijera i prevoznika, prenosi Politika.\nekskurzija, turističke agencije, Srbija


Back KULTURA LIČNOSTI Svetlana Horvat: Modu treba posmatrati kroz prizmu kreativne umetnosti i biznisa\nsreda, 19 april 2017 23:18\nNi ovom prilikom nije propustila da se zahvali novinarima na njihovom doprinosu rastu i razvoju ove manifestacije. Za razliku od dasadašnjih SFW-ova, istakla je ona, ovaj se dešava u Evropskoj prestonici kulture 2021., što je uslovilo razvoj novih ideja i perspektiva. Tako će prolećni SFW 2017 započeti na otvorenom, u Zmaj Jovinoj ulici, koja će 24. aprila, u 19:00, ako vremenski uslovi dozvole, biti najveća pista u Evropi, kojom će prodefilovati 250 manekena koji će nositi modele 50 dizajnera iz 30 zemalja sveta. Veliki broj inostranih kreatora samo su još jedna potvrda koliko je Novi Sad evropski grad, i koliko je SFW cenjen u Evropi i svetu.\n- Meni je jako bitno da široj javnosti skrenemo pažnju da moda nije zabava, estrada, već da je moda jedan oblik kreativne industrije, vrhunska umetnost. Nju stvaraju umetnici, uglavnom diplomirani modni dizajneri koji stoje rame uz rame sa onima koji su završili slikarstvo, vajarstvo ili grafički dizajn - naglasila je gospođa Horvat i dodala da će Novi Sad tog 24. aprila biti modno središte Evrope, najveći skup manekena na jednom događaju, ako se izuzmu godišnju performansi Chanel-a, Dior-a na ulicama Pariza. Važno je pored brojnih stranih dizajnera učešće srpskih dizajnera, jer je SFW upravo posvećen njihovom profesionalnom razvoju. Ovaj jedinstveni događaj upotpuniće Simfonijski orkestar NS 2021, Tijana Bogićević, naša sugrađanska koja živi u Americi, srpska predstavnica na Evrosongu ove godine, i Dragoljub Đuričić, lični prijatelj gospođe Horvat, koji je sa zadovoljstvom prihvatio učešće u ovom spektaklu. - Cilj ovakvog otvaranja je nedvosmislen. Na SFW 2017 se očekuje dolazak velikog broja predstavnika medija iz inostranstva. Svoj dolazak su najvili predstavnici TV iz SAD i Kanade, Kazahstana, Azerbejdžana, Rusije, gotovo svih evropskih zemalja i želimo da ovu priliku iskoristimo da slika takvog Novog Sada obiđe zemaljsku kuglu sa jasnom porukom da je Novi Sad svetska metropola i Evropska prestonica kulture 2021. Već narednog dana, 25. aprila, program SFW-a premešta se u Kongresni centar Master Novosadskog sajma, do zatvaranja, 29. aprila. Za razliku od prethodnih godina očekuje se dolazak većeg broja „bajera“, iz nekoliko zemlja, te će kroz Showroom, mesto gde umetnost sreće sa biznisom, pokušati da naši dizajneri počnu da prodaju svoje proizvode i da žive od svog rada - rekla je gospođa Svetlana Horvat.


Regionalna konferencija mladih zapadnog Balkana | Skupština Grada Novog Sada\nRegionalna konferencija mladih zapadnog Balkana\nPredsednik Skupštine Grada Novog Sada Zdravko Jelušić pozdravio je danas učesnike završne Regionalne konferencije mladih zapadnog Balkana, koja se realizuje u okviru četvorogodišnjeg programa u organizaciji Evropske asocijacije za lokalnu demokratiju i Centra lokalne demokratije.\nObraćajući se učesnicima, mladima iz regiona, kao i predstavnicima lokalnih samouprava iz regiona, predsednik Skupštine grada Zdravko Jelušić podvukao je da su mladi budućnost, te da svi događaji koji su vezani za mlade, jesu događaji vezani za budućnost ovog grada.\n– Sa ponosom možemo da kažemo da je Novi Sad grad mladih. Na vreme smo izradili strategiju za mlade i Gradska uprava pokušava da zadovolji sve ono što mladi traže. Verujemo da je i to jedan od razloga što je Novi Sad Omadinska prestonica Evrope 2019. godine – istakao je Jelušić, dodajući da mladi regiona traže ono što ih spaja.\nPanel je održan u prostorijama OPENS-a 2019, a koordinator OPENS-a Vukašin Grozdanović ocenio je da je i ova diskusija uvod u sve ono što će se dešavati u 2019. godini.\n– Jako nam je važna saradnja sa različitim institucijama, partnerima i organizacijama kako u Novom Sadu tako i u regionu – objasnio je Grozdanović.\nKonferenciju je podržala Evropska unija, a Štefen Hudolin ispred Delegacije EU u Srbiji kaže da je ideja projekta da se mladi iz cele regije spoje, ali i da se spoje sa lokalnim administracijama, dok je Stanka Parać iz Centra za lokalne demokratije poručila da nema boljeg mesta od Novog Sada za organizaciju skupa, koji okuplja velik broj mladih iz gradova širom Balkana.\n– Ovde su mladi koji aktivno učestvuju u procesima na lokalnom nivou. Sa nama su ne samo omladinske grupe, već i lokalne samouprave iz regiona – precizirala je Parać.\nZavršna konferencija, koja se finasiran iz EU DG NEAR iz IPA Programa za Civilno društvo, okuplja oko 40 učesnika, mladih između 25 i 30 godina života, ali i predstavnike lokalnih samouprava iz opština poput Prijedora, Mostara, Nikšića, Skopja, Kumanova, Peći, Prizrena, Subotice, Knjaževca, Vlora, Tirane i drugih.


Majmun ostavio desetine hiljada ljudi bez struje\n► Majmun ostavio desetine hiljada ljudi bez struje\nJedan babun se toliko zainteresovao za kablove u elektrani na jugu Zambije da je ostavio bez struje 50.000 ljudi, preneo je Bi-Bi-Si (BBC).\nOn je juče ujutru izazvao nestanak struje kada se popeo na elektranu i počeo da vuče kablove.\nBabun je preživeo "jak strujni udar" koji bi ubio čoveka, rekao je portparol elektrane Henri Kapata.\nKapata je naveo da je organizacija za zaštitu životinja spasila majmuna koji se trenutno oporavlja od "ozbiljnih povreda".\nOsim ljudi i životinja kojima bioritam diktira vreme kada bi trebalo da jedu ili idu na spavanje i biljke imaju svoj unutrašnji ili biološki sat, prenela je Hina saznanja do kojih se došlo u Nemačkoj.\nSvaki četvrti stanovnik Nemačke ima strano poreklo, većinom povezano sa nekom evropskom zemljom, pokazaju statistički podaci koje danas prenosi Dojče vele (Deutsće welle - DW).


Glavna karika i prioriteti svake organizacije: Imate li veštine za svakodnevne poslovne izazove? : Nadlanu.com\nGlavna karika i prioriteti svake organizacije: Imate li veštine za svakodnevne poslovne izazove?\nObjavljeno 20. sep 2018. / 13:10:27\nUspešna, kako interna tako i eksterna komunikacija svake organizacije zavise od stepena stručnosti, posvećenosti, ali i zadovoljstva zaposlenih. Upravo su zaposleni, a posebno oni koji su prva adresa za klijente, kupce, dobavljače, distributere i uopšteno korisnike usluga, najjača karika svake organizacije. I upravo je kontinuirano obrazovanje i razvijanje komepetencija svojih zaposlenih, a posebno onih koji se nalaze na prvoj liniji poslovne komunikacije, postalo jedan od najvažnijih prioriteta svake organizacije, kompanije ili institucije. Savremeno doba i novi trendovi poslovanja donose veoma brze promene, a kao najvažnija znanja i veštine koji su neophodni kao nezaobilazan alat za svakodnevno suočavanje sa poslovnim izazovima ističu se upravljanje vremenom, timski rad i komunikacija u timu, upotreba društvenih mreža u poslovne svrhe, prepoznavanje i kanalisanje uzroka stresa, te neizostavna asertivna komunikacija.\nPostoji mnogo različitih organizacija i timova edukatora koje se bave promocijom ovih tema, ali se dugoročno, kontinuitetom i posvećenošću istakla jedna. Prepoznajući važnost neformalnog, odnosno obrazovanja koje fakultet ne nudi, te celoživotnog učenja, a s misijom podrške obrazovanju odraslih, Centar za edukaciju “Pro Educa” više od 10 godina kontinurano radi na promociji celoživotnog učenja. Između ostalog, u njihovom porfoliju je 10 organizovanih seminara za administrativno osoblje širom Srbije i Bosne i Hercegovine. Više od 1000 učesnika je prošlo kroz Pro Educa edukacije i saminare i usvojilo nova znanja i iskustva, oni su se međusobno uvezali, ali i uvek rado vraćali. Upravo zbog toga, a osluškujući potrebe tržišta, ali i učesnika prethodno održanih edukacija. 25. i 26. oktobra na obali Srebrnog jezera, u hotelu Danubia Park, “Pro Educa” sa partnerom “Color Media Communications” organizuje konferenciju “Kabinet” - prvu regionalnu konferenciju posvećenu ljudima koji u svom svakodnevnom radu najviše komuniciraju sa poslovnim partnerima i klijentima, kolegama i nadređenima.\nUpravljanje vremenom, timski rad i komunikacija u timu, upotreba društvenih mreža u poslovne svrhe, prepoznavanje i kanalisanje uzroka stresa, te neizostavna asertivna komunikacija samo su neke od tema konferencije, a osim predavanja, biće održano i nekoliko panel diskusija, te izbor najboljih u ovoj profesiji. Nominovanje za izbor najboljih vrši se popunjavanjem kratkog upitnika, gde svaka osoba može nominovati drugu osobu. Organizator će zajedno sa partnerima projekta u periodu septembar - oktobar sprovesti sistem mystery calling-a, gde će tajni kupci zvati i/ili slati e-mailove kompanijama/organizacijama. Cilj je utvrditi, kroz postavljena pitanja i traženje informacije vezanih za njihovo obavljanje posla, koliko su snalažljivi, sposobani, susretljivi i ljubazni, ali i da li demonstriraju izvrsnost u njihovoj ulozi i obavljanju svog posla.\nPotrebno je da su nominovani zaposleni u stalnom radnom odnosu u privatnoj firmi/ javnom preduzeću ili nevladinoj organizaciji na teritoriji Srbije ili Bosne i Hercegovine, te da su u mogućnosti da prisustvuju konferenciji „Kabinet 2018“ koja se održava 25. i 26. oktobra 2018. godine na Srebrnom jezeru, Srbija.\n“Kabinet 2018” će biti najveća do sada konferencija za poslovne sekretare/sekretarice, marketing i PR asistenate, office manager-e, šefove kabineta, recepcionere, administrativno osoblje, odnosno sve one koji su na prvoj liniji poslovne komunikacije. Svoje znanje i iskustvo učesnicima će preneti Mia Popić, REBT psihoterapeutkinja i doktorantkinja na Filozofskom fakultetu Odeljenja za psihologiju, zatim Ashok Murty, predavač na Accademia del Lussona predmetima Fashion editing i Branding, “prvi stilista sa imenom i prezimenom ovde”, prva osoba koja se bavila TV stajlingom, a govoriće o kulturi oblačenja. Zatim, Ivana Ćirković, konsultant sa desetogodišnjim iskustvom iz oblasti digitalnog marketinga i PR-a, koja će govoriti o upotrebi društvenih mreža u poslovne svrhe i Dragan Močević, koji će govoriti o poslovnoj komunikaciji i upravljanju promenama.\nSve informacije o konferenciji, prijavi i predavačima, te nominovanju za izbor najboljeg poslovnog asistenta/office manadžera/sekretara/ice možete pronaći na web sajtu konferencije www.kabinetkonferencija.com


Astrologija - knjige\nPavel Pavlovič Globa\nLjudski ritam zavisi od ritma kosmosa i sve je u našem svetu uzajamno povezano, tako da se u svakom pojedinačnom fragmentu može prepoznati ono što je zajedničko. Izgled kosmograma - to je odskočna daska za budući razvoj, on predstavlja formu životnih situacija koje ne zavise od volje čoveka, nego su određene spolja.\nAstralni uticaj na ličnost i delo Dostojevskog\n"Knjiga Gorana Milekića "Astralni uticaji na ličnost i delo Dostojevskog" izašla je iz štampe l988. godine i predstavljala je veliko osveženje u jednoličnoj astrološkoj literaturi.\nAstromedicina / Zvijezde, ljubav, seks / Astro računi, analize, prognoze\nAstrološka simbolika dala bi bar desetorostruko više medicini nego što je sasvim obična simbolika dala unapređenju matematike.Počnemo li sa Hipokratom morali bi ga citirati: "Lekar koji ne poznaje astrologiju više liči na vola nego na lekara"!\nBudućnost je tajna mnogo više zato što čovek ne poznaje svoje najrazličitije potrebe, dakle sebe, a ne ne znam kakvu mističnu tajnu vremena.\nDo sada kod nas nije objavljena bolja, nadahnutija, jezgrovitija knjiga iz oblasti astrologije.\nU ovoj knjizi su navedeni samo neki od razloga zašto numerologija "nauka o brojevima", razvija se i traje od drevnih vremena do naših dana. Među vodećim istraživačima je i gospođa Anđela Slobodina, po struci diplomirani matematičar.\nDragana Deh, Bojana Nenadić\nOslanjajući se na principe arhetipova Zodijaka, saznajemo čemu određeni pripadnik Zodijaka teži, šta želi od drugih i kako sebe doživljava kroz konkretne odnose, poslovnog, prijateljskog, emocionalnog tipa.\nMundana astrologija-astrologija sveta\nOd davnina pa sve do modernog doba, astrologija je bila integralni deo svake pojedinačne kulture i civilizacije.\nBar deo odgovora na večna pitanja- zašto smo sa ovom ili onom osobom u ljubavi, prijateljstvu, saradnji- ili nismo?\nU ovoj knjizi su korišćeni tonski snimci sa četiri celodnevna seminara, i sva četiri se odnose na simboliku i psihodinamiku koje su u vezi sa astrološkim Plutonom.


Direktor Folksvagena u SAD izvinio se zbog skandala\nDirektor Folksvagena u SAD Mihael Horn izvinio se danas u američkom Kongresu zbog skandala s varanjem u merenju izduvnih gasova u automobilima tog proizvođača, dok su članovi Kongresa rekli da je nemačka kompanija narušila poverenje javnosti.\n“U ime moje kompanije, mojih kolega u Nemačkoj i u svoje ime, želeo bih da ponudim iskreno izvinjenje što je Folksvagen koristio softver koji je služio za varanje na testovima izduvnih gasova”, rekao je Horn u pododboru Predstavničkog doma.\nOn je rekao da je tim Folksvagena narušio poverenje kupaca, prodavaca, zaposlenih, kao i javnosti i regulatora.\nNemački autoproizvođač je prošlog meseca priznao da je instalirao softver koji omogućava varanje na testovima.\nSkandal je prvo izbio u SAD gde je Folksvagen priznao da je prodao skoro 500.000 spornih dizel vozila, da bi kasnije saopštio da u svetu ima više od 11 miliona takvih automobila.\nHorn je rekao u Kongresu SAD da Folksvagen planira da povuče zahteve za izdavanje američkih sertifikata u vezi s izduvnim gasovima za modele “džete”, “golfa”, “pasata” i “bube” za 2016. godinu, zbog čega se postavlja pitanje da li su i u njih ugađeni sporni programi.\nPovlačenjem zahteva za modele za 2016. godinu, hiljade Folksvagenovih dizel vozila će ostati u lukama širom SAD, zbog čega prodavci neće imati za prodaju nove automobile s dizel motorima.


Pozder: Minimalna penzija ne može biti manja od 600 KM - Portal 072info\nNasiha Pozder, zastupnica Naše stranke, u aprilu je od premijera Novalića i Vlade Federacije BiH tražila da ispune svoje javno dato obećanje o povećanju penzija i njihovom usklađivanju u aprilu i junu ove godine te da usklađivanje urade bez odlaganja, saopćeno je iz Naše stranke.\nOdgovor iz Vlade je negativan, a Pozder kaže da su time i premijer i Vlada još jednom pokazali koliko drže do vlastite riječi.\n„Sam premijer je najavio povećanje i to u aprilu od 8,1 posto a u junu tri posto. Usvojili smo, također, izmjene i dopune Zakona o penzijskom i invalidskom osiguranju da bismo mogli vršiti usklađivanja penzija s rastom cijena. Iz ovog razloga, ali i činjenice da se premijer hvali historijskim budžetom vješto zaobilazeći činjenicu da je i inflacija historijska, tražila sam da usklađivanje penzija i njihovo povećanje bude urađeno bez odlaganja, kazala je Pozder, te dodala:\n“Penzioneri su i prije inflacije pripadali najugroženijim kategorijama stanovništva. S inflacijom, oni koji imaju penziju manju od 600 KM definitivno ne mogu voditi dostojanstven život. Oni se moraju oslanjati na pomoć rodbine, prijatelja, djece, humanitarnih organizacija. S obzirom na to koliko su zadužili društvo sa svojih 40 godina rada, oni nisu smjeli biti dovedeni u tu situaciju. Od njih je doslovno država napravila socijalnu kategoriju, a sada ih u tom stanju svjesno zadržava. Ne smijemo očekivati da se penzioneri prilagođavaju našem birokratskom aparatu, već da se taj aparat prilagodi njihovim životnim potrebama.\nKo zna koliko je njih zbog tromosti Vlade u opasnosti da uopšte ne dočeka junsku penziju za koju iz Vlade tvrde da će biti povećana. Obmaniteljski odnos Vlade premijera Novalića prema onima koji su gradili naše društvo mora biti kažnjen na izborima. Moramo imati vlast koja je svojim građanima u stanju vratiti ono što su uložili i tako im osigurati dostojanstvenu starost. Minimalna penzija ne može biti manja od 600 KM i to mora biti jedan od prioriteta novoj Vladi koja će u oktobru zamijeniti ove koji su zauzeti sudskim procesima koji se protiv njih vode”, poručila je Pozder, saopćeno je iz Naše stranke.\nPrethodni članakNapravite sok od zove, osvježava, a i zdrava je\nSljedeći članakWHO o majmunskim boginjama: Neće biti potrebna masovna vakcinacija\nPozder: Razumijevanje premijera Novalića redovno građane košta desetine miliona KM


Naslovna » Porodica » Deca » DEMUS 2013 od 19. marta\nNada Mandić 13. mart 2013. Deca Postavite komentar\nOva velika manifestacija obuhvata gradsko takmičenje „Zlatna sirena“, takmičenje malih vokalnih sastava (dueti, terceti i kvarteti), malih instrumentalnih sastava, orkestara i horova.\nTakmičenje počinje „Zlatnom sirenom“, na kojoj će se čuti najlepši dečji glasovi Beograda, pobednici opštinskih takmičenja u žanru klasične i savremene solo pesme, izvorne narodne pesme (a cappella) i dečje zabavne pesme, u sve tri kategorije (I kategorija – učenici od prvog do trećeg razreda, II kategorija – učenici od četvrtog do šestog i III kategorija – učenici od sedmog do osmog razreda).\nPrvo takmičenje u žanru umetnička pesma svih epoha održaće se već prvog dana manifestacije, drugo takmičenje u žanru izvorna narodna pesma domaća i strana – a cappella održaće se u četvrtak, 21. marta od 10.00, dok će treće biti održano u ponedeljak, 25. marta od 10.00, u žanru dečja zabavna pesma i starogradska pesma.\nTakmičenje se nastavlja u aprilu, kada će biti održano Gradsko takmičenje vokalnih grupa pevača i malih instrumentalnih sastava i orkestara osnovnih škola Beograda. Revija pobednika svih žanrova održaće se 11. maja od 11.00, kada će biti uručene i diplome.\nDečji kulturni centar Beograda manifestaciju partnerski realizuje sa školama, opštinskim i gradskom organizacijom „Prijatelji dece Beograda“. Pokrovitelj takmičenja je grad Beograd – Sekretarijat za kulturu. (danubeogradu.rs)\nTagovideca dkcb dub festival koncerti muzika porodica vesti\nPrethodni Premijera komedije „Vrati mi ime“ u bioskopu „Cineplexx“\nSledeći „Oblici vremena“ u Univerzitetskoj biblioteci od 16. marta


Republika / Ukoliko držite dijetu ne smete se odreći hrane bogate proteinima\nutorak, 18. 6. 2019.| 05:14\nProteini su nešto kao "superheroji", pomažu nam da izgradimo mišiće i zadržimo ih, bez njih naš organizam ne može da vrši mnoge telesne funkcije, uključujući i održavanje hormonalnog i enzimskog balansa. I, naravno, neophodni su ako želite da smršate, ali i da zadržite tu idealnu kilažu kad smršate\nLEČI VIŠE OD 10 BOLESTI: Narodni recepti od jagorčevine\nLoša koncentracija i problemi sa spavanjem\nUkusne i lagane pileće rolnice: Savršen spoj proteina i vitamina!\nKo voli paprike, ovaj obrok je idealan za vrele dane\nNe uspevaju vam dijete? Saznajte kako de se trajno oslobodite kilograma\nUz ovu dijetu, za samo 5 dana smršajte i nadomestite energiju koja vam nedostaje\nIshrana Telo Dijeta Proteini Lifestyle Organizam\nDa li ste čuli za "SPAVAJUĆU DIJETU"? Irski lekari tvrde da je efikasna - gubi se 500 grama svakog dana, a kilaža se ne vraća!\nOvako čips, čokolada, energetska pića deluju na organizam iz minuta u minut: Niste svesni kakvu štetu čine našem telu\nDRASTIČNA PROMENA: Evo šta će se desiti vašem organizmu ako svakog dana pijete pivo


U Briselu 27. januara popodne očekuju ponovni susret premijera Srbije i Kosova, Aleksandra Vučića i Ise Mustafe. Ukoliko kosovski premijer dođe u Brisel, s obzirom na njegove ranije najave da neće pojaviti dok se ne postigne vizna liberalizacija za kosovske građane, biće to drugi susret između Vučića i njega od postizanja briselskog sporazuma 25. avgusta. Zbog političke krize na Kosovu i predstojećih izbora u Srbiji može doći do usporavanja briselskog dijaloga, ali Beograd svakako neće dozvolilti da od međunarodne zajednice bude prepoznat kao strana koja ometa dijalog sa Prištinom, ocenjuju sagovornici RSE.\nUz telekomunikacije, slobodu kretanja, priznavanje univerzitetskih diploma, formiranje Zajednice srpskih oština biće u žiži razgovora dveju strana tokom predstojećeg briselskog susreta, očekuje Dušan Janjić iz Foruma za etničke odnose.\n“Sigurno je da će to biti ozbiljni politički razgovori, pre svega o ritmu formiranja Zajednice srpskih opština, koju je Beograd politički stavio u svoje prioritete. Sigurno je da će Beograd očekivati da se po tom pitanju napravi neki značajan pomak, u smislu neke uredbe Vlade Kosova za mesec- dva, jednostavno i zbog izbora u Srbiji. Ako bi se još nešto praktično dogovorilo, mene ne bi iznenadilo da to bude neki sporazum o obnovi železničkog i avio saobraćaja između Beograda i Prištine”, očekuje Janjić.\nDobro je ako se briselski susret dvojice premijera uopšte i dogodi, s obzirom na stvorenu političku atmosferu na Kosovu i u Srbiji koja je bila prepuna skepticizma, najava, pa čak i zahteva kosovske opozicije da se prekinu briselski pregovori, a takvih zahteva bilo je i u Srbiji u desnom delu političkog spektra, povodom presude Oliveru Ivanoviću, ukazuje Janjić i dodaje da, iako može zvučati paradoksalno, Srbija upravo iz tih razloga može biti motivisana da dijalog čak i unapredi.\n“Tu se stvorila jedna platforma s koje nastupaju svi oni koji su protiv evropskih integracija, a i oni koji su protiv Vučića, pošto je ovde već počela predizborna atmosfera. Sad oni imaju materijal i koriste priču o Oliveru Ivanoviću za jednu izuzetnu politizaciju, koja, naravno, otežava dijalog jer se sve to svodi na priču - prekinite razgovore sa Evropskom unijom, ona je nesposobna, EULEX je antisrpski. Međutim, to, s druge strane, može i da unapredi dijalog jer odgovarati na takvu atmosferu zapaljivim izjavama samo je dolivanje ulja na vatru onih koji su protiv dijaloga, a Vučić i Srbija ne žele da izađu iz dijaloga”, argumentuje Dušan Janjić.\nA o jačanju glasova, koji i presudu Ivanoviću i sve druge povode nastoje da zloupotrebe za svoju antievropsku agendu, svedoči i otvoreno pismo takozvanog Patriotskog bloka KiM premijeru Aleksandru Vučiću, u kojem stoji da su podigli optužnicu protiv njega i šefa diplomatije Ivice Dačića zbog pripreme “dela protiv ustavnog uređenja Srbije”. Potpisnici pisma, iza kojeg stoje kosovki odbor Demokratske stranke Srbije, poket Dveri, nekakvo Društvo srpsko-slovenske solidarnosti, optužuju Vučića da “učestvuje “u uspostavljanju vlasti ‘nezavisne države Kosovo’”. Optužuju ga i da u Briselu nije umeo da pregovara i da će, ako i bude formirana, Zajednica srpskih opština “biti još jedna institucija tzv. ‘nezavisne države Kosovo’”.\nOtuda je dobra vest da Beograd, sudeći bar prema izjavama sa vrha izvršne vlasti, želi da nastavi briselski dijalog. Međutim, zbog političke krize na Kosovu, ali i predstojećih izbora u Srbiji, ocenjuje Aleksandra Joksimović, direktorka Centra za spoljnu politiku, ne treba očekivati značajnije prodore u prvoj polovini godine.\n“Čini se da će Beograd insistirati na implementaciji sporazuma o Zajednici srpskih opština, da će kosovska strana odugovlačiti u vezi sa tim procesom, upravo imajući u vidu unutrašnje političku krizu, a postoje uz to i nekakve ideje da se možda mogu desiti i vanredni izbori na Kosovu. Prema tome, u prvoj polovini godine ne treba očekivati da će se pregovori nastaviti onom dinamikom koja bi se mogla očekivati da se izborni procesi ne dešavaju, ali, sa druge strane, ne treba očekivati ni da će se pregovarački procec prekinuti, s obzirom da postoji mnogo važnih tema koje su uz pregovarački proces vezane. Dakle, za Srbiju nema napretka u pregovorima sa EU bez nastavka dijaloga sa Kosovom, tako da će Beograd sasvim sigurno insistirati na temama koje su od interesa za srpsku stranu, ali neće dozvoliti da u očima međunarodne zajednice bude prepoznat kao odgovoran za odugovlačenje procesa”, uverena je Aleksandra Joksimović.\nPresuda Ivanoviću neće ugroziti dijalog\nU toku pripreme za dijalog premijera Kosova i Srbije\nIzbori u Srbiji dodatno usporavaju dijalog s Kosovom


Poljoprivredni sajam - zemlja partner Bosna i Hercegovina - Agro Info Tel\nHome » Sajmovi u regionu » Poljoprivredni sajam – zemlja partner Bosna i Hercegovina\nPoljoprivredni sajam – zemlja partner Bosna i Hercegovina\nPoljoprivredni sajam – po 84. put u Novom Sadu najve?a poljoprivredna manifestacija jugoisto?ne Evrope. Na jednom mestu ponuda mehanizacije, semena, ?ubriva, prera?evina od mesa, mleka, proizvo?a?i vina, vo?nih sokova, meda …\nBosna i Hercegovina je zemlja partner ovogodišnjeg, 84. po redu, Me?unarodnog poljoprivrednog sajma, koji ?e se održati od 13. do 19. maja u Novom Sadu.\nBosna i Hercegovina, kao zemlja partner, predstavit ?e se kroz organizaciju zajedni?kog nastupa 28 kompanija iz BiH na nacionalnom štandu površine oko 350 m², organizaciju konferencija i poslovnih susreta, te degustacije proizvoda i organizaciju zanimljivih sadržaja za posjetioce.\nOvom prilikom Vas pozivamo da medijski propratite Me?unarodni poljoprivredni sajam i doga?aje u organizaciji Bosne i Hercegovine- zemlje partnera prema priloženom Programu.\nViše informacija o nastupu Bosne i Hercegovine i bh. kompanijama izlaga?ima dostupno je na web straniciwww.komorabih.ba, na linkovima:\nBosna i Hercegovina zemlja partner 84. me?unarodnog poljoprivrednog sajma\nProizvodi iz Bosne i Hercegovine osvojili zna?ajna priznanja Novosadskog sajma\nKatalog izlaga?a na nacionalnom štandu Bosne i Hercegovine\nVideo- Potencijali prehrambene industrije Bosne i Hercegovine


Venecuela: Maduro je spasio brkove uručivši milioniti stan - Princip | Princip\nVenecuela: Maduro je spasio brkove uručivši milioniti stan\nTags: Nikolas Maduro, Venecuela\nNovembra prošle godine, predsednik Venecuele, Nikolas Maduro, izjavio je da će obrijati brkove ne bude li se ispunio cilj da se do kraja 2015. godine isporuči milioniti stan. Maduro je uspeo da spasi brkove uručivši milioniti stan u okviru stambenog projekta koji je pokrenuo pokojni vođa Bolivarske revolucije, Ugo Čavez, 2011. godine.\nCilj ovog socijalnog programa je rešenje manjka stanova u ovoj južnoameričkoj državi obezbeđujući bezbedne i dostojanstvene stanove siromašnim porodicama po veoma niskim cenama ili potpuno besplatno u zavisnosti od primanja. Ovo je jedan od najpopularnijih programa vlade, a nastao je kao nastavak programa pomoći porodicama pogođenih poplavama 2010. godine.\nBivši predsednik Ugo Čavez je rekao da će ovaj program rešiti zaostavštinu prethodnih neoliberalnih vlada koje nisu bile u stanju da omoguće dostojanstven stambeni prostor za građane. Maduro je obećao da će ovaj program biti proširen i da je cilj da se do kraja decenije obuhvati 40% stanovništva Venecuele.\nPodsetimo, desničarska opozicija koja je osvojila parlamentarnu većinu, nagovestila je izmene ovog programa u korist finansijske oligarhije.


Deficit BiH u prvih devet mjeseci 5,2 milijardi KM\nDeficit Bosne i Hercegovine u vanjskotrgovinskoj razmjeni sa svijetom u prvih devet mjeseci 2017. godine iznosi 5,2 milijardi konvertibilnih marka (KM). Zabilježen je porast izvoza u odnosu na isti period prethode godine za 16,79 posto i iznosi 8,334 milijardi KM, dok je uvoz također porastao za 13,96 posto i iznosi 13,535 milijardi KM, saopštili su iz Vanjskotrgovinske komore BiH (VTK), prenosi Anadolu Agency (AA).\n“Bio sam na međunarodnoj konferenciji i svi govornici su upozoravali da ne možemo na veliko svjetsko tržište izaći sami. Moramo da skupa sa zemljama regiona, i to bi nam omogućilo da kroz velika infrastrukturna ulaganja omogućimo brži transfer roba i usluga. To su stvari iza kojih moramo stati. Naša politička usložnjenost i stalna komplikovanost procedura, nefunkcionalno tržište, neefikasan pravni i pravosudni sistem, sve su to ograničavajući faktori za brži napredak.“\n#deficit#vanjskotrgovinska komora bih